CELEX: 52022DC0316
Language: sk
Date: 2022-06-30
Title: Návrh ODPORÚČANIE RADY týkajúce sa iniciatívy Cesta k úspechu v škole

EURÓPSKA KOMISIA
            V Bruseli30. 6. 2022
            COM(2022) 316 final
            2022/0206(NLE)
            
            Návrh
            ODPORÚČANIE RADY
            týkajúce sa iniciatívy Cesta k úspechu v škole
            (Text s významom pre EHP)
            {SWD(2022) 176 final}
            
               
         
         
            
               DỔVODOVÁ SPRÁVA
            
            
               1.KONTEXT NÁVRHU
            
            
               „Chcem Európu, ktorá ambicióznejšie buduje sociálnu spravodlivosť a prosperitu. 
               Ide o prísľub, na ktorom je založená naša Únia.“ 
                  Predsedníčka von der Leyenová, Politické usmernenia
            
            
               Systémy vzdelávania a odbornej prípravy môžu a mali by zohrávať dôležitú úlohu pri vytváraní spravodlivejších, inkluzívnejších a prosperujúcejších európskych spoločností. Vzdelávanie môže posilniť sociálnu súdržnosť a zvýšiť odolnosť hospodárstva EÚ: z výskumu vyplýva, že prístup detí a mladých ľudí zo skupín s nízkymi príjmami ku kvalitnému vzdelávaniu pomáha riešiť nezamestnanosť a zabraňuje medzigeneračnému prenosu chudoby. Tieto ciele však možno dosiahnuť len vtedy, ak sú systémy vzdelávania a odbornej prípravy skutočne spravodlivé a inkluzívne. Školy musia zabezpečiť, že všetci učiaci sa majú príležitosť uspieť a naplno využiť svoj potenciál, a to bez ohľadu na osobné charakteristiky
                  1
               , rodinné, kultúrne a sociálno-ekonomické zázemie. Je to vyjadrené v zásadách 1 a 11 Európskeho piliera sociálnych práv
                  2
               . 
            
            
               Vzdelávacie výstupy sú z hľadiska vedomostí, zručností a postojov rozvinutých počas školského vzdelávania významnými predpokladmi vyváženého, zdravého a úspešného života v dospelosti. Merané na základe „výsledkov vzdelávania“
                  3
                a „dosiahnutého stupňa vzdelania“
                  4
                predstavujú základy ďalšieho vzdelávania, budúceho zamestnania a plnohodnotného života. Získavanie základných zručností (gramotnosť, matematika a veda)
                  5
                sú nevyhnutné na akademický a osobný rozvoj učiacich sa, pričom zručnosti a kompetencie nadobudnuté počas vyššieho sekundárneho vzdelávania sa čoraz viac vnímajú ako minimálne predpoklady na získanie zamestnania alebo ako základ ďalšieho vzdelávania a plnohodnotného života. Sociálno-ekonomické vzorce a stratifikácia však majú silný vplyv na vzdelávacie skúsenosti a výstupy jednotlivcov; žiaci zo znevýhodneného prostredia sú medzi žiakmi so slabými výsledkami nadmerne zastúpení a je pravdepodobnejšie, že predčasne ukončia vzdelávanie a odbornú prípravu bez dokončenia vyššieho sekundárneho vzdelávania. Preto kľúčovými cieľovými hodnotami európskej spolupráce vo vzdelávaní a odbornej príprave sú znižovanie podielu žiakov so slabými výsledkami v základných zručnostiach a predchádzanie predčasnému ukončeniu vzdelávania a odbornej prípravy
                  6
               . V oznámení Komisie o vytvorení európskeho vzdelávacieho priestoru do roku 2025
                  7
                sa „Cesta k úspechu v škole“ uvádza ako hlavná iniciatíva na posilnenie inkluzívneho rozmeru vzdelávania, čo je cieľ, s ktorým sa vo svojej záverečnej správe z mája 2022 stotožnila aj Konferencia o budúcnosti Európy, v rámci ktorej sa vyzvalo na „inkluzívny európsky vzdelávací priestor, v ktorom budú mať všetci občania rovnaký prístup ku kvalitnému vzdelávaniu...“. Iniciatíva „Cesta k úspechu v škole“ kladie dôraz na zmierňovanie úrovne nedostatočných výsledkov v oblasti základných zručností a zvyšovanie úrovne dosahovania sekundárneho vzdelania. Uznesením Rady o strategickom rámci pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030)
                  8
                sa táto činnosť podporuje a stanovujú sa cieľové hodnoty na úrovni EÚ do roku 2030: aby bol podiel 15-ročných so slabými výsledkami v čítaní, matematike a prírodných vedách nižší ako 15 %
                  9
                a podiel osôb, ktoré predčasne ukončili školskú dochádzku, menší ako 9 %
                  10
               .
            
            
               Komisia v tejto súvislosti predkladá návrh odporúčania Rady týkajúceho sa iniciatívy Cesta k úspechu v škole. Navrhovaným odporúčaním sa zruší a nahradí odporúčanie Rady z roku 2011 o politikách na zníženie predčasného ukončovania školskej dochádzky
                  11
               , vychádzajúc zo skúseností nadobudnutých pri vykonávaní tohto odporúčania. Európske krajiny od prijatia odporúčania Rady z roku 2011 čelili novým situáciám, výzvam a príležitostiam, ktoré mali hlboký vplyv na systémy vzdelávania a odbornej prípravy, napríklad rastúci počet migrantov z krajín mimo EÚ vrátane utečencov
                  12
                v školopovinnom veku prichádzajúcich do EÚ a pandémia ochorenia COVID-19. V politických diskusiách začali zaznievať vážne obavy týkajúce sa zhoršujúceho sa vývoja výsledkov v základných zručnostiach (vyplývajúce z výsledkov prieskumu PISA z roku 2018). Výskum v oblasti vzdelávania priniesol nové poznatky a vďaka politickej spolupráci na úrovni EÚ sa podarilo identifikovať nedostatky a oblasti, na ktorých treba ešte pracovať; preto je vhodné preskúmať, aktualizovať a zlepšiť odporúčanie Rady z roku 2011. Nový návrh má širší rozsah pôsobnosti, keďže sa vzťahuje súbežne na dve cieľové hodnoty na úrovni EÚ týkajúce sa základných zručností a predčasného ukončenia vzdelávania a odbornej prípravy. Odráža to doplnkovosť týchto dvoch výziev, ich príčin a opatrení na ich riešenie. Návrh okrem toho rozširuje perspektívu v záujme riešenia ďalších aspektov, na ktoré sa predtým nevzťahoval a ktoré majú výrazný vplyv na vzdelávacie výstupy, ako aj na všeobecnú pohodu v škole.
            
            
               •Výzvy, ktorými sa má navrhované odporúčanie Rady zaoberať
            
            
               Od prijatia odporúčania Rady o politikách na zníženie predčasného ukončovania školskej dochádzky v roku 2011 sa na európskej úrovni a v členských štátoch vykonali rozsiahle práce. V nezávislom posúdení vykonávania odporúčania
                  13
                sa načrtáva celkovo pozitívny obraz vplyvu tohto odporúčania a pridružených nástrojov politiky EÚ (mechanizmov monitorovania a podávania správ v rámci európskeho semestra; vzájomného učenia a spolupráce medzi členskými štátmi v rámci ET2020; financovania, najmä prostredníctvom programu Erasmus+ a európskych štrukturálnych a investičných fondov; investícií do výskumu a komunikácie). V posúdení sa dospieva k záveru, že vykonávaním odporúčania Rady sa prispelo k zníženiu miery osôb, ktoré predčasne ukončili vzdelávanie a odbornú prípravu (ELET), na úrovni EÚ (z 13,4 %
                  14
                v roku 2011 na úroveň 9,7 % v roku 2021), a podporili sa ním zmeny v inštitúciách a politikách v oblasti vzdelávania. 
            
            
               Napriek tomuto výraznému pokroku predčasné ukončenie vzdelávania a odbornej prípravy však naďalej zostáva v Európe politickou výzvou, ktorá je mimoriadne závažná vo viacerých krajinách a regiónoch a v rámci špecifických cieľových skupín. V súčasnosti patrí medzi osoby, ktoré predčasne ukončili vzdelávanie a odbornú prípravu, viac ako 3,2 milióna mladých ľudí v EÚ (vo veku 18 – 24 rokov), pričom len 84,3 % (osôb vo veku 20 – 24 rokov) dokončilo vyššie sekundárne vzdelávanie. Medzi krajinami a v rámci nich stále existujú značné rozdiely a v rámci konkrétnych skupín populácie naďalej pretrvávajú nerovnosti: priemerný podiel osôb, ktoré predčasne ukončili vzdelávanie a odbornú prípravu, je o 3,5 percentuálneho bodu vyšší u mladých mužov (11,4 %) ako u mladých žien (7,9 %)
                  15
               , pričom mladých ľudí, ktorí sa narodili v tretej krajine, a učiacich sa, ktorí žijú na konkrétnych predmestiach, vo vidieckych oblastiach a vzdialených regiónoch, poznačujú výrazné znevýhodnenia
                  16
               . Celkovo má sociálno-ekonomické zázemie učiacich sa silný vplyv na predčasné ukončenie vzdelávania a odbornej prípravy
                  17
               .
            
            
               Posúdenie však zároveň poukázalo na niektoré nedostatky a oblasti, v ktorých je potrebná ďalšia práca:
            
            
               –opatrenia a činnosti sú krátkodobé a často založené na projektoch, riešia len jednu otázku alebo nezohľadňujú všetky školské rozmery, čo vedie k obmedzenému vplyvu; systematickejšie prístupy sú potrebné na úrovni školy aj na systémovej úrovni, keďže súčasné prístupy stále nie sú dostatočné rozvinuté, 
            
            
               –politické opatrenia, ktoré sa zaviedli, nie sú v mnohých krajinách dostatočne monitorované a hodnotené,
            
            
               –spolupráca medzi rôznymi oblasťami politiky (ako je vzdelávanie a odborná príprava, zdravotníctvo, sociálne služby, zamestnanosť, bývanie, spravodlivosť, začleňovanie migrantov vrátane utečencov, nediskriminácia) a úrovňami verejnej správy (vnútroštátna, regionálna, miestna), ako aj dialóg so zainteresovanými stranami sú stále príliš obmedzené a nesúvislé,
            
            
               –napriek dobre zavedeným kompenzačným opatreniam nie sú v mnohých krajinách dostatočne rozvinuté preventívne opatrenia a opatrenia na včasnú intervenciu alebo ich vykonávanie/presadzovanie nie je dostatočné,
            
            
               –príliš často nie sú primeraným spôsobom uspokojené potreby konkrétnych skupín (ako sú učiaci sa s viditeľným a neviditeľným zdravotným postihnutím, so špeciálnymi výchovno-vzdelávacími potrebami alebo problémami v oblasti duševného zdravia, s migrantským pôvodom vrátane utečencov, žiaci patriaci k etnickým menšinám, napr. Rómovia, obete šikanovania); mimoriadne závažné je to pre učiacich sa s komplexnými potrebami (ako sú deti s rodičmi vo väzenských zariadeniach, obete domáceho násilia, deti zverené do náhradnej starostlivosti atď.),
            
            
               –opatrenia zamerané na riešenie porúch učenia nie sú dostatočne prepojené s opatreniami na podporu všeobecnej pohody v škole, alebo s opatreniami týkajúcimi sa šikanovania a duševného zdravia,
            
            
               –učiaci sa, rodiny a kľúčové zainteresované strany (vrátane sociálne vylúčených rodičov, spoločenstiev migrantov a mimovládnych organizácií) často nie sú dostatočne zapájaní do navrhovania, vykonávania a hodnotenia politiky,
            
            
               –vedúci pracovníci školy, učitelia, školitelia a ostatní pedagogickí zamestnanci často nie sú dostatočne pripravení na riešenie nedostatočných výsledkov a predčasného ukončenia vzdelávania a odbornej prípravy, na zohľadňovanie rozmanitosti, poskytovanie primeranej podpory deťom, ktoré majú ťažkosti alebo ktoré sú vystavené riziku, alebo učiacim sa s potrebami v oblasti všeobecnej pohody a duševného zdravia.
            
            
               V poslednom desaťročí sa vynaložilo značné úsilie na zníženie predčasného ukončenia vzdelávania a odbornej prípravy, najmä po prijatí odporúčania Rady z roku 2011. Nedostatočné výsledky v základných zručnostiach upútavajú v rámci politickej diskusie na úrovni EÚ v poslednom čase zvýšenú pozornosť, a to najmä od uverejnenia zistení Programu pre medzinárodné hodnotenie žiakov (PISA) organizácie OECD z roku 2018
                  18
               , ktoré poukazujú na zhoršujúci sa vývoj na úrovni EÚ počas rokov 2009 – 2018
                  19
               . Z prieskumu PISA z roku 2018 konkrétne vyplýva, že: 
            
         
         
            
               –žiakom so slabými výsledkami je v súčasnosti jeden z piatich 15-ročných Európanov (22,5 % nedokáže vypracovať základné úlohy v oblasti čítania, 22,9 % v oblasti matematiky a 22,3 % v oblasti vedy). Napriek tomu, že niektoré krajiny dokázali v priebehu času zlepšiť svoje výsledky, priemerná hodnota EÚ sa nezlepšila, pričom medzi členskými štátmi existujú veľké rozdiely, 
            
            
               –sociálno-ekonomické zázemie má vo väčšine krajín EÚ silný vplyv na výkon žiakov a ich akademické predpoklady. Medzi krajinami s vysokým podielom žiakov so slabými výsledkami sú zvyčajne aj veľké rozdiely vo výkone medzi žiakmi zo zvýhodneného a znevýhodneného sociálno-ekonomického zázemia,
            
            
               –podiel študentov s migrantským pôvodom so slabými výsledkami v čítaní (podľa vymedzenia programu PISA organizácie OECD)
                  20
                je v mnohých členských štátoch EÚ oveľa vyšší ako u žiakov bez migrantského pôvodu
                  21
               , 
            
            
               –vo všeobecnosti krajiny s malým podielom žiakov so slabými výsledkami zvyčajne majú aj vysoký podiel žiakov s najlepšími výsledkami, čo by naznačovalo, že vysoká kvalita systémov školského vzdelávania môže existovať súčasne s ich rovnosťou
                  22
               , 
            
            
               –dievčatá dosahujú v čítaní lepšie výsledky než chlapci, pričom existuje pretrvávajúci rodový rozdiel v prospech dievčat v oblasti vedy
                  23
               . Potvrdzujú to aj vnútroštátne údaje, z ktorých zároveň vyplýva, že pravdepodobnosť neprítomnosti v škole je vyššia u chlapcov ako u dievčat
                  24
               .
            
            
               Aj z výsledkov Medzinárodnej štúdie počítačovej a informačnej gramotnosti (ICILS)
                  25
                z roku 2018 vyplýva, že pätina mladých ľudí v EÚ nemá základné digitálne zručnosti. Zároveň štúdia odhaľuje, ako vplýva sociálno-ekonomické postavenie na digitálnu gramotnosť: žiaci zo zázemí s vyšším sociálno-ekonomickým postavením dosahujú v oblasti počítačovej a informačnej gramotnosti v priemere výrazne lepšie hodnotenia, pričom v porovnaní so žiakmi, ktorých rodičia nemajú vysokoškolský diplom, dosahujú lepšie hodnotenia aj žiaci s rodičom, ktorý dokončil bakalárske štúdium alebo dosiahol vyšší stupeň vzdelania.
            
            
               Komisia v európskej stratégii v oblasti práv osôb so zdravotným postihnutím na roky 2021 – 2030 na podporu členských štátov pri ich vykonávaní Dohovoru OSN o právach osôb so zdravotným postihnutím, ktorej zmluvnou stranou sú všetky členské štáty,
                  26
                poukazuje na rozdiely v dosiahnutom stupni vzdelania medzi mladými osobami so zdravotným postihnutím a osobami bez postihnutia v dôsledku nedostatočnej inkluzívnosti a prístupnosti systému vzdelávania. Mnoho detí a mladých ľudí so zdravotným postihnutím navštevuje špeciálne školy, ktoré vždy nezabezpečujú účinné premostenie k hlavnému vzdelávaciemu prúdu.
            
            
               Najnovšie výsledky prieskumu PISA zároveň odhaľujú dodatočné a rovnako znepokojujúce nedostatky vzdelávacích systémov, ktoré môžu vplývať na vzdelávacie výstupy: všeobecná pohoda žiakov v škole
                  27
                (meraná ako pocit spolupatričnosti žiaka v škole) upadá, pričom je rozšírené šikanovanie/kyberšikanovanie, ku ktorému dochádza čoraz častejšie
                  28
               . Z výskumu vyplýva, že šikanovanie v škole má devastujúce dôsledky na všeobecnú pohodu a akademické výsledky žiakov, pričom zvyšuje riziko predčasného ukončenia školskej dochádzky
                  29
               . Výskum zároveň potvrdzuje, že zlepšenie všeobecnej pohody žiakov, a to aj prostredníctvom spoločenského vzdelávania a citovej výchovy
                  30
                a prevencie šikanovania, je kľúčom k zlepšeniu vzdelávacích výstupov
                  31
               . Emocionálna pohoda a duševné zdravie detí a mladých ľudí v Európe sa takisto stali dôležitými otázkami, keď problémom v oblasti duševného zdravia počas svojej školskej dochádzky čelí 10 až 20 % školopovinných detí, pričom u polovice z nich sa problémy, najmä úzkosť a depresia, vyvinú pred dovŕšením 14 rokov. Ide o veľký problém, ktorý má negatívny vplyv na vzdelávacie výstupy. Ak školy samy osebe nedokážu tieto problémy riešiť, môžu riešiť problémy v oblasti všeobecnej pohody a duševného zdravia v spolupráci s miestnou komunitou a externými odborníkmi a agentúrami
                  32
               . 
            
            
               Chudoba a sociálno-ekonomické faktory sú spoločným menovateľom týchto výziev: sociálno-ekonomické zázemie učiacich sa a ich rodín aj naďalej predstavuje najsilnejší určujúci faktor vzdelávacích výstupov, čo poukazuje na pretrvávajúce riziko medzigeneračného prenosu znevýhodnenia a obmedzenej vzostupnej sociálnej mobility u učiacich sa z viac znevýhodneného prostredia.
            
            
               Zistenia medzinárodného výskumu a spätná väzba získaná z konzultácií, ktoré predchádzali tomuto návrhu, potvrdzujú potrebu spoločne riešiť výsledky vzdelávania a dosiahnutý stupeň vzdelania. Slabé výsledky v základných a digitálnych zručnostiach a predčasné ukončenie vzdelávania a odbornej prípravy sú vzájomne prepojené otázky, ktoré sú spôsobené kombináciou faktorov (individuálnych, rodinných, sociálnych a ekonomických atď.). Ich príčiny nemajú čisto vzdelávací charakter; určité prvky systémov vzdelávania a odbornej prípravy (ako je obmedzený prístup ku kvalitnému vzdelávaniu a starostlivosti v ranom detstve, skoré zaradenie do iných vzdelávacích smerov, segregácia, opakovanie ročníka, špeciálne vzdelávanie atď.)
                  33
                však môžu ďalej podnecovať ich výskyt s obzvlášť negatívnym vplyvom na osoby, ktoré patria do viac znevýhodnených skupín. 
            
            
               Počas krízy spôsobenej pandémiou ochorenia COVID-19 ešte viac vzrástol význam týchto výziev. Napriek tomu, že posúdenie dlhodobých vplyvov dlhotrvajúceho prerušenia vyučovania v školách na vzdelávanie a akademický pokrok si bude vyžadovať viac času a úsilia, viaceré predbežné štúdie naznačujú, že kríza mohla viesť k narušeniu pokroku učiacich sa a zvýšeniu pravdepodobnosti predčasného ukončenia vzdelávania u osôb, ktorým takéto riziko hrozí. Zároveň z nich vyplýva, že kríza mala negatívny vplyv na všeobecnú pohodu učiacich sa, okrem iného z dôvodu väčšieho stresu a úzkosti v dôsledku izolácie a nedostatočného kontaktu s rovesníkmi, zvýšeného vystavenia domácemu násiliu a obmedzeného prístupu k základným službám. Sociálno-ekonomicky marginalizované deti, ktoré už pred pandémiou dosahovali slabšie výsledky, boli tými, ktoré počas zákazu vychádzania pravdepodobne trpeli najviac
                  34
               , a to aj preto, že nemali prístup k internetu a/alebo k elektronických zariadeniam, ktoré potrebovali na virtuálne vzdelávanie
                  35
               . V dôsledku toho mohlo počas pandémie dôjsť k výraznému nárastu podielu učiacich sa so slabými výsledkami v Európe. Rovnako sa očakáva, že miera osôb, ktoré predčasne ukončili vzdelávanie a odbornú prípravu, sa v nasledujúcich rokoch zvýši, aj keď v štatistikách sa to prejaví až o niekoľko rokov.
            
            
               Vyžaduje si to obnovené úsilie na podporu lepších vzdelávacích výstupov a inkluzívneho školského prostredia pre všetkých učiacich sa, a to bez ohľadu na osobné charakteristiky, rodinné, kultúrne a sociálno-ekonomické zázemie, a s väčším dôrazom na zlepšovanie výsledkov v základných zručnostiach. 
            
            
               Zvýšená pozornosť sa musí venovať všeobecnej pohode v škole, a to so zreteľom na poznatky získané počas vykonávania odporúčania Rady z roku 2011, pokiaľ ide o zníženie miery predčasného ukončovania školskej dochádzky, najnovšie poznatky z výskumu a konzultácií a nové výzvy, na ktoré poukázala kríza spôsobená pandémiou ochorenia COVID-19. 
            
            
               Na základe skúseností získaných z odporúčania Rady z roku 2011 sa v návrhu Komisie na odporúčanie Rady týkajúce sa iniciatívy Cesta k úspechu v škole stanovuje obnovený rámec činnosti pre členské štáty na rozvoj ich vlastných integrovaných stratégií s cieľom zlepšovať výsledky v škole, na príslušnej úrovni podľa štruktúry každého systému vzdelávania a odbornej prípravy, a to s podporou účinného zberu údajov a monitorovania. V aktualizovanom rámci sa uvádza súbor politických opatrení, medzi ktoré patrí monitorovanie, prevencia, intervencia a kompenzácia
                  36
               , no s väčším dôrazom na prevenciu a včasnú intervenciu. Členské štáty môžu politické opatrenia uplatňovať a kombinovať podľa ich konkrétnych okolností a potrieb. 
            
            
               •Ciele navrhovaného odporúčania Rady
            
            
               Cieľom návrhu Komisie na odporúčanie Rady týkajúce sa iniciatívy Cesta k úspechu v škole je:
            
            
               –odstrániť podmienenosť dosiahnutého stupňa vzdelania a študijných výsledkov spoločenským, ekonomickým a kultúrnym postavením,
            
            
               –znížiť podiel žiakov so slabými výsledkami a osôb, ktoré predčasne ukončili vzdelávanie a odbornú prípravu, na úroveň cieľových hodnôt európskeho vzdelávacieho priestoru na úrovni EÚ do roku 2030, 
            
            
               –podporovať inkluzívne vzdelávanie a odbornú prípravu, ktoré v sebe zahŕňa rovnosť, kvalitu, akademické výsledky, angažovanosť, všeobecnú pohodu v škole, duševné a fyzické zdravie, ako aj rešpekt k rozmanitosti, 
            
            
               –vzájomným učením ďalej rozvíjať spoločné chápanie faktorov umožňujúcich podporu vzdelávacích výstupov a všeobecnej pohody s osobitným dôrazom na učiacich sa zo znevýhodneného prostredia. 
            
         
         
            
               •Medzinárodný rozmer
            
            
               Návrhom sa dopĺňa práca na medzinárodnej úrovni. Prispieva k činnostiam na podporu cieľov OSN v oblasti udržateľného rozvoja do roku 2030
                  37
               , najmä cieľa udržateľného rozvoja č. 4: Kvalitné vzdelávanie. Návrh je v súlade s Dohovorom OSN o právach osôb so zdravotným postihnutím
                  38
               , v ktorého článku 24 sa stanovujú inkluzívne vzdelávacie systémy. Je v súlade s Globálnou monitorovacou správou OSN o vzdelávaní týkajúcou sa inkluzívnosti z roku 2020. Podporuje činnosti UNESCO v oblasti šikanovania a násilia v školách
                  39
               . Iniciatíva Cesta k úspechu v škole je v súlade s rámcom Kompas OECD pre vzdelávanie do roku 2030
                  40
               . 
            
            
               Návrh vychádza z výsledkov Programu pre medzinárodné hodnotenie žiakov (PISA) organizácie OECD, ktoré umožňujú porovnávanie v medzinárodnom meradle, čo sa môže ďalej preskúmať v rámci pracovnej skupiny pre európsky vzdelávací priestor zameranej na školy. 
            
            
               •Nástroje na podporu vykonávania 
            
            
               Navrhované odporúčanie Rady sa podporí rôznymi nástrojmi:
            
            
               –podávaním správ a monitorovaním, najmä prostredníctvom európskeho semestra, sociálneho prehľadu a strategického rámca pre európsky vzdelávací priestor, 
            
            
               –partnerským učením, výmenou informácií a skúseností medzi členskými štátmi, konkrétne prostredníctvom pracovnej skupiny pre európsky vzdelávací priestor zameranej na školy,
            
            
               –financovaním z prostriedkov EÚ (najmä z programu Erasmus+, Mechanizmu na podporu obnovy a odolnosti, Európskeho sociálneho fondu plus, Európskeho fondu regionálneho rozvoja, programu Digitálna Európa, programu Horizont Európa, Nástroja technickej podpory, Fondu pre azyl a migráciu atď.) prostredníctvom prijatých programov/plánov,
            
            
               –aktualizovaným praktickým európskym súborom nástrojov pre školy na zdieľanie zdrojov a postupov
                  41
               ,
            
            
               –skupinou expertov pre stratégie na vytvorenie podporného vzdelávacieho prostredia pre skupiny, pri ktorých hrozí riziko nedostatočných výsledkov a na podporu všeobecnej pohody v škole,
            
            
               –výskumom prostredníctvom programu Horizont Európa,
            
            
               –zriadením (od decembra 2022) vzdelávacieho laboratória pre investície do kvalitného vzdelávania a odbornej prípravy, ktorým sa posilní hodnotenie a monitorovanie politík a investícií v oblasti vzdelávania na európskej úrovni.
            
            
               •Doplnkovosť s inými iniciatívami
            
            
               Odporúčanie dopĺňa ďalšie opatrenia Komisie predložené v oznámení o európskom vzdelávacom priestore a akčnom pláne digitálneho vzdelávania. Medzi tieto opatrenia patrí:
            
            
               –odporúčanie Rady o komplexnom prístupe k výučbe a učeniu sa jazykov z roku 2019
                  42
               ,
            
            
               –odporúčanie Rady týkajúce sa vysokokvalitných systémov vzdelávania a starostlivosti v ranom detstve z roku 2019
                  43
               , 
            
            
               –odporúčanie Rady o podpore spoločných hodnôt, inkluzívneho vzdelávania a európskeho rozmeru výučby z roku 2018
                  44
               ,
            
            
               –odporúčanie Rady o zmiešanom učení v oblasti vysokokvalitného a inkluzívneho primárneho a sekundárneho vzdelávania z roku 2021
                  45
               , 
            
            
               –štruktúrovaný dialóg o faktoroch umožňujúcich úspešné digitálne vzdelávanie a vypracovanie spoločných usmernení pre učiteľov a pedagogických zamestnancov s cieľom podporiť digitálnu gramotnosť a bojovať proti dezinformáciám, 
            
            
               –program v oblasti zručností pre Európu
                  46
               , 
            
         
         
            
               –odporúčanie Rady o OVP pre udržateľnú konkurencieschopnosť, sociálnu spravodlivosť a odolnosť z roku 2020
                  47
               , v ktorom sa navrhuje modernizovaná vízia politiky EÚ v oblasti OVP vrátane jej digitalizácie a využívania zmiešaného učenia, a
            
            
               –odporúčanie Rady o moste k pracovným miestam – posilnení záruky pre mladých ľudí z roku 2020, ktorým sa nahrádza odporúčanie Rady o zavedení záruky pre mladých ľudí z roku 2013
                  48
               .
            
            
               Navrhované odporúčanie Rady zároveň prispeje k vykonávaniu Európskeho piliera sociálnych práv a jeho akčného plánu, stratégie EÚ pre rodovú rovnosť na roky 2020 – 2025 (z roku 2020)
                  49
               , strategického rámca EÚ pre rovnosť, začleňovanie a účasť Rómov na roky 2020 – 2030 (z roku 2020)
                  50
                a jeho príslušného odporúčania Rady (z roku 2021)
                  51
               , stratégie pre rovnosť LGBTIQ osôb na roky 2020 – 2025 (z roku 2020)
                  52
               , akčného plánu pre integráciu a začlenenie na roky 2021 – 2027 (z roku 2020)
                  53
               , stratégie v oblasti práv osôb so zdravotným postihnutím na roky 2021 – 2030 (z roku 2021)
                  54
               , akčného plánu EÚ proti rasizmu na roky 2020 – 2025 (z roku 2020)
                  55
               , stratégie boja proti antisemitizmu a podpory židovského života v EÚ (z roku 2021)
                  56
               , stratégie EÚ v oblasti práv dieťaťa (z roku 2021)
                  57
               , záruky pre deti (z roku 2021)
                  58
               , Európskeho roka mládeže (2022)
                  59
               , novej stratégie EÚ pre vytváranie lepšieho internetu pre deti (z roku 2022)
                  60
                a iniciatívy HealthyLifeStyle4All (2021)
                  61
               .
            
            
               Túto iniciatívu podporuje program Erasmus+: na organizácie a účastníkov s nedostatkom príležitostí sa zameriava zastrešujúca priorita programu „Inklúzia a rozmanitosť“ a sú im k dispozícii osobitné mechanizmy a zdroje. Program Erasmus+ podporuje opatreniami, ako sú pedagogické akadémie programu Erasmus+, aj učiteľov a všetkých zamestnancov školy pri nadobúdaní nových kompetencií a rozvoji inkluzívnych stratégií a učebných plánov. 
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Tento návrh odporúčania Rady je v súlade s článkom 165 ods. 4 a s článkom 166 ods. 4 Zmluvy o fungovaní Európskej únie. 
               
               
                  V článku 165 ods. 1 sa uvádza, že Únia „prispieva k rozvoju kvalitného vzdelávania podporovaním spolupráce medzi členskými štátmi a, ak je to potrebné, podporovaním a dopĺňaním činnosti členských štátov pri plnom rešpektovaní ich zodpovednosti za obsah výučby a organizácie vzdelávacích systémov“. V článku 165 ods. 2 sa ďalej uvádza, že činnosť Únie v oblasti vzdelávania bude čiastočne zameraná na podporu rozvoja dištančného vzdelávania. V článku 166 ods. 1 sa stanovuje, že Únia má uskutočňovať politiku odborného vzdelávania, ktorá podporuje a dopĺňa činnosť členských štátov pri plnom rešpektovaní ich zodpovednosti za obsah a organizáciu odborného vzdelávania.
               
               
                  Touto iniciatívou sa nenavrhuje rozšírenie regulačnej právomoci EÚ ani povinných záväzkov členských štátov. Členské štáty sa na základe svojej vnútroštátnej situácie rozhodnú, ako budú toto odporúčanie Rady vykonávať.
               
            
            
               •Subsidiarita (v prípade inej ako výlučnej právomoci) 
            
            
               Tento návrh je v súlade so zásadou subsidiarity stanovenou v článku 5 ods. 3 Zmluvy o Európskej únii (ZEÚ). 
            
            
               Členské štáty sú zodpovedné za obsah výučby a organizáciu svojich systémov vzdelávania a odbornej prípravy. Z dôkazov zároveň vyplýva, že čelia viacerým spoločným problémom týkajúcim sa vzdelávacích výstupov a všeobecnej pohody v škole.
            
            
               Toto odporúčanie Rady bude v plnej miere rešpektovať zodpovednosť členských štátov za obsah výučby a organizáciu systémov vzdelávania a za ich kultúrnu a jazykovú rozmanitosť, pričom bude odrážať doplnkovú a podpornú úlohu EÚ, a dobrovoľný charakter európskej spolupráce vo vzdelávaní a odbornej príprave. Iniciatívou sa v kontexte európskeho vzdelávacieho priestoru podporí úsilie členských štátov pri vývoji a vykonávaní politík a mechanizmov podľa ich vnútroštátnych systémov a štruktúr.
            
            
               Touto iniciatívou sa nenavrhuje rozšírenie regulačnej právomoci EÚ ani povinných záväzkov členských štátov. Európska pridaná hodnota spočíva predovšetkým v schopnosti EÚ mobilizovať politickú angažovanosť na vnútroštátnej úrovni a podporovať systémy vzdelávania a odbornej prípravy politickými usmerneniami, spoločnými prostriedkami a nástrojmi (program Erasmus+, Mechanizmus na podporu obnovy a odolnosti, Európsky sociálny fond plus, Európsky fond regionálneho rozvoja, program Digitálna Európa, program Horizont Európa, Nástroj technickej podpory, Fond pre azyl a migráciu atď.), pričom sa plne rešpektuje subsidiarita.
            
            
               •Proporcionalita
            
            
               Tento návrh je v súlade so zásadou proporcionality, ako sa stanovuje v článku 5 ods. 4 ZEÚ.
            
            
               Ani obsah, ani forma tohto navrhovaného odporúčania Rady nepresahujú rámec nevyhnutný na dosiahnutie jeho cieľov. Záväzky, ktoré členské štáty prijmú, sú dobrovoľné a každý členský štát sa môže slobodne rozhodnúť, ktorý prístup uplatní.
            
            
               •Výber nástroja
            
            
               V záujme dosiahnutia cieľov uvedených v článkoch 165 a 166 Zmluvy o fungovaní Európskej únie sa v tejto zmluve stanovuje, že Rada na návrh Komisie prijme odporúčania.
            
            
               Odporúčanie Rady je vhodným nástrojom v oblasti vzdelávania a odbornej prípravy, kde má EÚ podpornú zodpovednosť, pričom ide o nástroj, ktorý sa v prípade európskych opatrení v tejto oblasti často využíva. Týmto právnym nástrojom sa naznačuje záväzok členských štátov k predloženým opatreniam a poskytuje silnejší politický základ spolupráce v tejto oblasti, pričom sa v plnej miere rešpektuje právomoc členských štátov v oblasti vzdelávania a odbornej prípravy.
            
         
         
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Nezávislé posúdenie vykonávania odporúčania Rady z roku 2011 o politikách na zníženie miery predčasného ukončovania školskej dochádzky bolo uverejnené v roku 2019
                  62
               . Štúdia sa zaoberala 37 krajinami EÚ aj mimo nej. V štúdii sa skúma:
            
            
               –situácia a vývoj na európskej a vnútroštátnej úrovni a vnútroštátne spôsoby monitorovania a hodnotenia predčasného ukončenia vzdelávania a odbornej prípravy,
            
            
               –prehľad a príklady opatrení zavedených na vnútroštátnej úrovni na prevenciu, intervenciu a kompenzáciu, ako aj dôkazy o účinnosti,
            
            
               –analýza úlohy odporúčania z roku 2011 a pridružených nástrojov politiky EÚ a ich vplyv z hľadiska relevantnosti, efektívnosti, účinnosti a udržateľnosti,
            
            
               –potreba budúcej podpory na úrovni EÚ na riešenie predčasného ukončenia vzdelávania a odbornej prípravy, ako aj povaha takejto podpory.
            
            
               •Konzultácie so zainteresovanými stranami
            
            
               Návrh vychádza z podnetov získaných počas rozsiahleho procesu konzultácií
                  63
               . Patrí sem: 
            
            
               –otvorená verejná konzultácia o novej iniciatíve, ktorá trvala 14 týždňov, a to od 24. júna do 30. septembra 2021,
            
            
               –diskusie na zasadnutiach generálnych riaditeľov pre školy,
            
            
               –séria špecializovaných online workshopov, ktoré sa uskutočnili od mája do septembra 2021 za účasti zástupcov ministerstiev a organizácií zainteresovaných strán (vrátane zástupcov učiteľov a školiteľov, učiacich sa, rodičov a mládeže, sociálnych partnerov a mimovládnych organizácií zastupujúcich rôzne zainteresované strany), ako aj odborníkov v tejto oblasti. 
            
            
               •Získavanie a využívanie expertízy
            
            
               Návrh stavia na:
            
            
               –poznatkoch získaných počas vykonávania strategického rámca pre politickú spoluprácu pod názvom „Vzdelávanie a odborná príprava 2020“ (správy pracovných skupín, postupy zhromaždené a zdieľané prostredníctvom európskeho súboru nástrojov pre školy atď.), 
            
            
               –nezávislom posúdení vykonávania odporúčania Rady z roku 2011 o politikách na zníženie predčasného ukončovania školskej dochádzky (pozri vyššie),
                     
            
            
               –širokej škále existujúcich a nedávno zadaných správ a štúdií týkajúcich sa: očakávaného vplyvu krízy spôsobenej pandémiou ochorenia COVID-19 na vzdelávacie výstupy, rovnosti vo vzdelávaní, inkluzívnych systémov, šikanovania v škole, spoločenského vzdelávania a citovej výchovy, všeobecnej pohody v škole, zapojenia rodičov, kvality školského života, reforiem politiky vysvetľujúcich úspešné príbehy programu PISA atď., 
            
            
               –mapovaní projektov programu Erasmus+ na podporu vzdelávacích výstupov, boj proti slabým výsledkom a predčasnému ukončeniu vzdelávania a odbornej prípravy a podporu všeobecnej pohody v škole, 
            
            
               –odborných znalostiach akademickej obce a iných externých odborníkov, ktorí prispeli poznatkami a poradenstvom založenými na dôkazoch prostredníctvom Siete expertov na sociálne aspekty vzdelávania a odbornej prípravy (NESET)
                  64
                a edičnej rady pre európsky súbor nástrojov pre školy, 
            
            
               –analýze správ a štúdií organizácie OECD, UNESCO a Rady Európy, ako aj na práci Spoločného výskumného centra Európskej komisie, strediska Cedefop a siete EURYDICE. 
            
         
         
            
               Tieto informácie sú zahrnuté do sprievodného pracovného dokumentu útvarov Komisie.
            
            
               •Posúdenie vplyvu
            
            
               Vzhľadom na doplnkový charakter činností vo vzťahu k iniciatívam členských štátov, dobrovoľnú povahu navrhovaných činností a rozsah očakávaných vplyvov sa posúdenie vplyvu nevykonalo. Pri vypracovaní návrhu sa informácie čerpali z predchádzajúcich štúdií
                  65
               , konzultácie s členskými štátmi a verejnej konzultácie.
            
            
               •Regulačná vhodnosť a zjednodušenie
            
            
               Neuplatňuje sa.
            
            
               •Základné práva
            
            
               Tento návrh odporúčania Rady je v súlade so základnými právami a zásadami uznanými v Charte základných práv Európskej únie, najmä s právom na ochranu osobných údajov stanoveným v článku 8, akademickou slobodou zakotvenou v článku 13, právom na vzdelanie stanoveným v článku 14 a právom na nediskrimináciu stanoveným v článku 21. 
            
            
               Opatrenia sa budú vykonávať v súlade s právnymi predpismi EÚ o ochrane osobných údajov, najmä s nariadením Európskeho parlamentu a Rady (EÚ) 2016/679
                  66
                o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov).
            
            
               4.VPLYV NA ROZPOČET
            
            
               Táto iniciatíva si nebude vyžadovať dodatočné zdroje z rozpočtu EÚ.
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Komisia na podporu vykonávania navrhuje v spolupráci s členskými štátmi rozvíjať činnosti v rámci partnerského učenia a identifikáciu osvedčených postupov, ako aj výskum, poradenský materiál, príručky a ďalšie konkrétne výstupy založené na dôkazoch. Komisia plánuje v rámci novej európskej platformy pre školské vzdelávanie ďalej rozvíjať európsky súbor nástrojov pre školy na oznamovanie zistení, úspešných príkladov a všetkých ostatných relevantných zdrojov. 
            
            
               Komisia mieni podávať správy o využívaní odporúčania Rady v rámci práce na vykonávaní strategického rámca pre európsku spoluprácu v oblasti vzdelávania a odbornej prípravy v záujme vytvorenia európskeho vzdelávacieho priestoru a neskôr.
            
            
               •Vysvetľujúce dokumenty (v prípade smerníc)
            
            
               Neuplatňuje sa.
            
            
               •Prehľad návrhu odporúčania Rady a pracovného dokumentu útvarov Komisie
            
            
               V navrhovanom odporúčaní Rady sa na základe skúseností s odporúčaním Rady z roku 2011 spája novosť s kontinuitou, ponúkajú nové riešenia, ako aj rozširujú a aktualizujú niektoré zložky znenia, ktoré sa ním zrušuje. 
            
            
               V súlade s odporúčaním z roku 2011 sa v návrhu naďalej zdôrazňuje potreba kombinovať preventívne, intervenčné a kompenzačné opatrenia. Väčší dôraz sa v ňom však kladie na preventívne opatrenia, pričom sa uznáva, že rôzne potreby/skupiny obyvateľov si vyžadujú odlišné druhy opatrení. Súčasťou návrhu sú aspekty, ktorými sa znenie z roku 2011 nezaoberalo (alebo sa nimi zaoberalo nedostatočne), ako je riadenie školy a mechanizmy zabezpečovania kvality, koncepcia celoškolského prístupu, ako aj spolupráca a partnerstvo v školách a mimo nich, kľúčová úloha zabezpečenia všeobecnej pohody, spoločenského vzdelávania a citovej výchovy, ako aj vzdelávacie prostredia, ktoré sú bezpečnejšie, zdravšie a ktoré poskytujú väčšiu podporu. 
            
            
               Navrhuje sa v ňom usmernenie a činnosť, ktoré môžu členské štáty využívať na podporu lepších vzdelávacích výstupov mladých Európanov, a stanovuje sa v ňom záväzok Európskej komisie na podporu a doplňovanie činnosti členských štátov v tejto oblasti.
            
         
         
            
               V sprievodnom pracovnom dokumente útvarov Komisie sa uvádzajú dôkazy z výskumu, stanoviská a skúsenosti zainteresovaných strán získaných počas fázy konzultácií, ako aj príklady existujúcich politík a projektov, ktoré sú základom politiky presadzovanej v navrhovanom odporúčaní Rady.
            
            
               2022/0206 (NLE)
            
            
               Návrh
            
            
               ODPORÚČANIE RADY
            
            
               týkajúce sa iniciatívy Cesta k úspechu v škole
            
            
               (Text s významom pre EHP)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 165 ods. 4 a článok 166 ods. 4,
            
            
               so zreteľom na návrh Európskej komisie,
            
            
               keďže:
            
            
               (1)Európsky pilier sociálnych práv
                  67
                vo svojej prvej a jedenástej zásade zdôrazňuje význam zaistenia kvalitného a inkluzívneho vzdelávania pre všetkých už od útleho veku. Účinné uplatňovanie týchto zásad závisí od odhodlania a opatrení členských štátov. Opatrenia na úrovni EÚ môžu dopĺňať vnútroštátne opatrenia a Komisia predstavila svoj príspevok v rámci akčného plánu na realizáciu Európskeho piliera sociálnych práv
                  68
               . 
            
            
               (2)Európska komisia 30. septembra 2020 prijala oznámenie o vytvorení európskeho vzdelávacieho priestoru do roku 2025, kde je inkluzívnosť uvedená ako jeden z jeho šiestich rozmerov
                  69
               . Rada 18. februára 2021 prijala uznesenie Rady o strategickom rámci pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030)
                  70
               .
            
            
               (3)Predsedníčka Európskej komisie vo svojom prejave o stave Európskej únie v roku 2021 navrhla vyhlásenie roka 2022 za Európsky rok mládeže, aby mali mladí ľudia viac príležitostí formovať budúcnosť Európy a podieľať sa na rozhodnutiach, ktoré ovplyvňujú ich životy.
            
            
               (4)V záverečnej správe Konferencie o budúcnosti Európy občania vyzývajú Úniu, aby do roku 2025 vytvorila inkluzívny európsky vzdelávací priestor, v ktorom budú mať všetci občania rovnaký prístup ku kvalitnému vzdelávaniu, ako aj k celoživotnému vzdelávaniu, a to aj vo vidieckych a odľahlých oblastiach
                  71
               . V oznámení Komisie z roku 2020 sa inklúzia a rodová rovnosť stanovuje ako kľúčový rozmer európskeho vzdelávacieho priestoru, ktorý sa má vytvoriť do roku 2025, a vyzýva sa v ňom na odstránenie podmienenosti vzdelávacích výstupov sociálno-ekonomickým postavením. Rada sa zhodla na tom, že do roku 2030 by sa podiel 15-ročných so slabými výsledkami v čítaní, matematike a prírodných vedách mal znížiť na úroveň nižšiu ako 15 %, a zaviazala sa znížiť podiel osôb, ktoré predčasne ukončili vzdelávanie a odbornú prípravu, na menej ako 9 %. 
            
            
               (5)Hoci sa miera osôb, ktoré predčasne ukončili vzdelávanie a odbornú prípravu, na úrovni EÚ výrazne zlepšila, pričom počas rokov 2010 – 2021 zaznamenala pokles o 3,9 percentuálneho bodu, mnohí učiaci sa naďalej predčasne ukončujú vzdelávanie. Podiel osôb, ktoré predčasne ukončili vzdelávanie a odbornú prípravu, dosahoval v celej EÚ v roku 2021 priemernú úroveň 9,7 %, čo je tesne pod úrovňou celoúnijnej cieľovej hodnoty ET2020 vo výške 10 % na rok 2020. V súčasnosti medzi osoby, ktoré predčasne ukončili vzdelávanie a odbornú prípravu, stále patrí viac ako 3,2 milióna mladých ľudí v EÚ (vo veku 18 – 24 rokov), ktorí sú tak pozbavení spravodlivej príležitosti na úspešnú profesionálnu kariéru. Medzi krajinami a na ich území stále existujú značné rozdiely a medzi konkrétnymi skupinami naďalej pretrvávajú nerovnosti (napr. slabšie výsledky dosahujú migranti, mladí muži, etnické menšiny, ako sú Rómovia, mladí ľudia vo vidieckych oblastiach a vzdialených regiónoch). 
            
            
               (6)Výsledky prieskumu Programu pre medzinárodné hodnotenie žiakov (PISA) organizácie OECD z roku 2018 poukazujú na zhoršujúci sa vývoj, pokiaľ ide o počet žiakov so slabými výsledkami v základných zručnostiach počas obdobia rokov 2009 – 2018. V súčasnosti jeden z piatich 15-ročných Európanov stále nemá primerané zručnosti v oblasti čítania, matematiky alebo vedy. Výsledky Medzinárodnej štúdie počítačovej a informačnej gramotnosti (ICILS) z roku 2018 okrem toho poukazujú na to, že pätina mladých ľudí v EÚ nemá základné digitálne zručnosti, pričom zároveň odhaľujú závažné nezrovnalosti vo výsledkoch z hľadiska sociálno-ekonomického postavenia, čo predstavuje riziko prehlbovania digitálnej priepasti
                  72
               .
            
            
               (7)Údaje potvrdzujú, že sociálno-ekonomické zázemie je najsilnejším predpokladom vzdelávacích výstupov. Učiaci sa zo znevýhodneného prostredia sú vo väčšine krajín EÚ nadmerne zastúpení medzi osobami, ktoré predčasne ukončia vzdelávanie a odbornú prípravu bez dokončenia vyššieho sekundárneho vzdelávania. Z prieskumu PISA z roku 2018 vyplýva, že podiel žiakov so slabými výsledkami v čítaní je vo väčšine krajín EÚ oveľa vyšší v dolnej štvrtine indexu ekonomického, sociálne a kultúrneho postavenia (ESKP) v porovnaní so žiakmi v hornej štvrtine ESKP, v niektorých krajinách aj o viac ako 40 percentuálnych bodov. V odbornej literatúre sa potvrdzuje, že žiaci s nízkym sociálno-ekonomickým zázemím zvyčajne čelia väčším ťažkostiam pri rozvoji akademických a jazykových zručností. Častejšie majú behaviorálne problémy súvisiace so vzdelávaním, vykazujú nižšiu motiváciu na štúdium, skôr ukončujú vzdelávanie a odbornú prípravu a vzdelávanie opúšťajú s nižšou kvalifikáciou a kompetenciami nedostatočnými pre plnohodnotnú účasť na živote spoločnosti. 
            
            
               (8)Členské štáty za posledné roky začlenili do svojich systémov vzdelávania vysoký počet migrantov (vrátane utečencov
                  73
               ) z tretích krajín v školopovinnom veku. Ďalšie výzvy vznikajú v súvislosti s osobami, ktoré utekajú pred vojnou na Ukrajine, ktorých veľký podiel tvoria deti v školopovinnom veku vyžadujúce si cielenú podporu vzdelávania (vrátane osvojenia si vyučovacieho jazyka) a psychologicko-sociálnu podporu.
            
            
               (9)Prieskum PISA z rokov 2015 a 2018 zároveň odhaľuje klesajúci pocit spolupatričnosti žiakov v škole a rozsiahle šikanovanie/kyberšikanovanie, ku ktorému dochádza čoraz častejšie. Vo výskume sa poukazuje na dôležitosť emocionálnej, sociálnej a fyzickej pohody v školách na zlepšovanie príležitostí detí a mladých ľudí na úspech vo vzdelávaní a v živote. Potvrdzuje sa v ňom, že problémy v oblasti duševného zdravia, ako aj násilie a šikanovanie, rasizmus, xenofóbia a iné formy neznášanlivosti, majú devastujúce účinky na emocionálnu pohodu a vzdelávacie výstupy detí a mladých ľudí. Zároveň sa v ňom poukazuje na to, že znevýhodneným skupinám hrozí väčšie riziko šikanovania, pričom učiaci sa zo sociálno-ekonomicky znevýhodnených škôl majú slabší pocit spolupatričnosti v porovnaní s majetnejšími rovesníkmi.
            
            
               (10)Pandémia ochorenia COVID-19 ešte viac poukázala na význam riešenia týchto výziev. Viaceré štúdie naznačujú, že kríza mohla viesť k zvýšeniu pravdepodobnosti predčasného ukončenia vzdelávania u osôb, ktorým takéto riziko hrozí, a že vo všeobecnosti mala nepriaznivé účinky na duševné zdravie a všeobecnú pohodu učiacich sa.
            
         
         
            
               (11)Rada v roku 2011 prijala odporúčanie o politikách na zníženie predčasného ukončovania školskej dochádzky
                  74
               . Na európskej a vnútroštátnej úrovni sa vykonali rozsiahle práce na vykonávaní odporúčania, najmä prostredníctvom partnerského učenia a výmen osvedčených postupov medzi členskými štátmi v rámci ET2020 pre politickú spoluprácu
                  75
               . Široká škála zdrojov, príkladov úspešných opatrení a zdrojových materiálov je dostupná online prostredníctvom európskeho súboru nástrojov pre školy
                  76
                a súboru nástrojov strediska Cedefop v oblasti OVP na boj proti predčasnému ukončeniu školskej dochádzky. Z nezávislého posúdenia vykonávania odporúčania, ktoré bolo uverejnené v roku 2019
                  77
               , jasne vyplýva, že dané odporúčanie Rady a sprievodný súbor nástrojov politiky EÚ viedli k transformáciám v inštitúciách a politikách v oblasti vzdelávania a podpore zníženia predčasného ukončenia vzdelávania a odbornej prípravy. Zároveň sa v ňom zdôrazňujú oblasti, v ktorých je potrebná ďalšia práca.
            
            
               (12)Program Erasmus+ podporil viacero nadnárodných projektov v oblasti inklúzie v rôznych sektoroch vzdelávania, ktoré boli zamerané na nedostatočné výsledky a predčasné ukončenie vzdelávania a odbornej prípravy. Inklúzia je na roky 2021 – 2027 jednou zo zastrešujúcich priorít programu Erasmus+. Osobitnou prioritou programu je aj riešenie znevýhodnenia vo vzdelávaní, predčasného ukončenia školskej dochádzky a nízkej úrovne spôsobilosti v základných zručnostiach, ktorou sa zainteresovaným stranám programu umožňuje využiť financovanie z programu Erasmus+ na realizáciu politických odporúčaní.
            
            
               (13)Prostredníctvom európskych štrukturálnych a investičných fondov na roky 2014 – 2020 sa zmobilizovali značné investície na riešenie predčasného ukončenia vzdelávania a odbornej prípravy, pričom sa z nich podporili viaceré projekty veľkého rozsahu v súlade s odporúčaním Rady z roku 2011. Z Európskeho sociálneho fondu+ plus sa podporujú jednotlivci, regióny a členské štáty, ktoré čelia osobitným ťažkostiam, od zotavenia sa z pandémie ochorenia COVID-19 až po plnenie cieľov EÚ v oblasti zamestnanosti, sociálnej inklúzie, vzdelávania a klímy. Využitie programovacích intervencií v rámci EŠIF a fondov politiky súdržnosti na roky 2021 – 2027 vychádza okrem iného z odporúčaní pre jednotlivé krajiny, ktoré sa vydávajú v rámci európskeho semestra. 
            
            
               (14)Nástroj technickej podpory umožňuje členským štátom získať na požiadanie podporu prispôsobených reforiem v rôznych oblastiach, ako je napríklad zlepšovanie vzdelávacích výstupov detí, zlepšovanie vzdelávania a starostlivosti v ranom detstve, vytváranie národných stratégií a akčných plánov týkajúcich sa riešenia a prevencie predčasného ukončenia vzdelávania a odbornej prípravy, rozvoj nástrojov na podporu náboru učiteľov a profesijného rozvoja alebo príprava a zavádzanie reforiem učebných plánov. Nástroj technickej podpory a jeho predchodca, program na podporu štrukturálnych reforiem, využilo viacero členských štátov na podporu reforiem v oblasti prevencie predčasného ukončenia vzdelávania a odbornej prípravy, najmä pokiaľ ide o deti zo zraniteľného prostredia.
            
            
               (15)Deti a mladiství potrebujú vyvážený súbor poznávacích, sociálnych a emocionálnych spôsobilostí, aby dosiahli pozitívne výstupy v škole a v živote. V odporúčaní Rady o kľúčových kompetenciách pre celoživotné vzdelávanie
                  78
                sa vymedzuje osobná a sociálna kompetencia a schopnosť učiť sa. Zahŕňa to schopnosť zvládnuť neistotu a zložité situácie, podporovať vlastnú fyzickú a emocionálnu pohodu, zachovať si fyzické aj duševné zdravie, rozvíjať pozitívne vzťahy založené na spolupráci a dokázať dbať o svoje zdravie a viesť život zameraný na budúcnosť a súčasne zvládať konflikty v inkluzívnom a podporujúcom prostredí. 
            
            
               (16)V záveroch Rady o európskych učiteľoch a školiteľoch pre budúcnosť
                  79
                sa uznáva, že učitelia, školitelia a vedúci pracovníci školy sú nevyhnutnou hnacou silou vzdelávania a odbornej prípravy, pričom sa v nich zdôrazňuje potreba ďalej rozvíjať a aktualizovať ich kompetencie. Kritická úloha učiteľov a školiteľov sa uznáva v oznámení o vytvorení európskeho vzdelávacieho priestoru a uznesení Rady.
            
            
               (17)V odporúčaní Rady týkajúcom sa vysokokvalitných systémov vzdelávania a starostlivosti v ranom detstve
                  80
                sa zdôrazňuje, že prístup všetkých detí ku kvalitným službám vzdelávania a starostlivosti v ranom detstve prispieva k ich zdravému rozvoju a k úspechu vo vzdelávaní, pomáha znižovať sociálne nerovnosti a zmenšovať rozdiely v kompetenciách medzi deťmi z rôznych sociálno-ekonomických prostredí. 
            
            
               (18)Odporúčanie Rady o zmiešanom učení v oblasti vysokokvalitného a inkluzívneho primárneho a sekundárneho vzdelávania
                  81
                podporuje metódy zmiešaného učenia, v ktorých sa spájajú prostredia školy a dištančného vzdelávania, ako aj digitálnych a nedigitálnych nástrojov, a to s cieľom budovať odolnejšie a inkluzívnejšie systémy vzdelávania a odbornej prípravy. Takéto postupy umožňujú diverzifikované metódy a nástroje na lepšiu podporu žiakov s osobitnými potrebami alebo zo znevýhodnených skupín, ako aj zvýšenie ich motivácie na štúdium. 
            
            
               (19)V európskom programe v oblasti zručností
                  82
                sa vymedzujú opatrenia na posilnenie udržateľnej konkurencieschopnosti a budovanie odolnosti pri reakcii na krízy a rozvoj väčšieho počtu a lepších zručností, a to na základe skúseností získaných počas pandémie ochorenia COVID-19. V odporúčaní Rady o odbornom vzdelávaní a príprave (OVP) pre udržateľnú konkurencieschopnosť, sociálnu spravodlivosť a odolnosť
                  83
                sa navrhuje obnovená vízia politiky EÚ v oblasti OVP, ktorá zohráva kľúčovú úlohu pri prevencii a zabraňovaní predčasnému ukončeniu vzdelávania a odbornej prípravy a pri podpore rovnosti príležitostí.
            
            
               (20)V akčnom pláne digitálneho vzdelávania
                  84
                sa stanovujú také opatrenia na posilnenie digitálnych zručností a kompetencií dôležitých pre digitálnu transformáciu, aby sa nezabudlo sa na žiadneho študenta a aby mali absolventi kompetencie potrebné na trhu práce. Predpokladá sa v ňom vypracovanie spoločných usmernení pre učiteľov a pedagogických zamestnancov s cieľom podporiť digitálnu gramotnosť a bojovať proti dezinformáciám, aktualizácia európskeho rámca digitálnych kompetencií, ako aj plánovaný návrh odporúčania Rady týkajúci sa zlepšenia poskytovania digitálnych zručností vo vzdelávaní a odbornej príprave. Akčný plán zároveň podporuje odstraňovanie rodového rozdielu v oblasti STEM. 
            
            
               (21)V odporúčaní Rady, ktorým sa zriaďuje Európska záruka pre deti, sa členské štáty vyzývajú, aby zaručili účinný a bezplatný prístup k vzdelávaniu a školským aktivitám pre deti v núdzi (t. j. deti ohrozené chudobou alebo sociálnym vylúčením, najmä Rómov). Stratégia EÚ v oblasti práv dieťaťa požaduje vybudovanie inkluzívneho a kvalitného vzdelávania. V novej stratégií EÚ pre vytváranie lepšieho internetu pre deti sa vyzýva na budovanie digitálneho prostredia, v ktorom sú deti chránené, v ktorom majú silnejšie postavenie a v ktorom sú rešpektované, pričom sa zdôrazňuje, že deti v zraniteľných situáciách by mali mať rovnané možnosti využívať príležitosti digitálneho desaťročia.
            
            
               (22)Nová generácia stratégií EÚ pre rovnosť a rámcov pre politiku začleňovania prijatých v rokoch 2020 a 2021
                  85
                kladie silný dôraz na podporu rovnosti a začlenenia a na boj proti diskriminácii vo vzdelávaní spolu s cielenou podporou zameranou na najviac znevýhodnené a diskriminované osoby.
            
            
               (23)V odporúčaní Rady o moste k pracovným miestam – posilnenie záruky pre mladých ľudí
                  86
                sa odporúča uľahčiť návrat mladých ľudí k vzdelávaniu a odbornej príprave diverzifikovaním ponuky ďalšieho vzdelávania, a pritom podľa potreby zabezpečiť potvrdzovanie neformálneho vzdelávania a informálneho učenia sa. Iniciatíva ALMA
                  87
                (Aim, Learn, Master, Achieve – vytýčiť si cieľ, naučiť sa, zvládnuť, dosiahnuť) okrem toho pomáha znevýhodneným mladým ľuďom vo veku 18 – 30 rokov, ktorí nie sú zamestnaní, ani nie sú v procese vzdelávania alebo odbornej prípravy, nájsť si cestu na trh práce v domovskej krajine prostredníctvom podpory vzdelávania, odborného vzdelávania alebo zamestnania so stážou v inom členskom štáte EÚ, a to s cieľom zlepšiť ich zručnosti, znalosti a skúsenosti.
            
            
               (24)Skúsenosti získané počas vykonávania odporúčania Rady z roku 2011, nové poznatky z výskumu a konzultácií so zainteresovanými stranami nabádajú k širšiemu, inkluzívnejšiemu a systematickejšiemu prístupu k úspechu v škole, ktorý súbežne rieši cieľ na úrovni EÚ v oblasti základných zručností a cieľ týkajúci sa predčasného ukončenia vzdelávania a odbornej prípravy a ktorý v plnej miere začleňuje rozmer všeobecnej pohody. Takýto prístup by mal zabezpečiť rozvoj kompetencií potrebných na úspech vo vzdelávaní a v živote a mal by viesť k zmysluplnej skúsenosti s učením sa, angažovaniu sa, širšej účasti v rámci komunity a prechodu do stabilnej dospelosti. 
            
            
               (25)Cieľ, ktorým je zníženie miery slabých výsledkov a predčasného ukončenia vzdelávania a odbornej prípravy a podpora úspechu v škole, sa musí riešiť systematicky vzdelávaním a odbornou prípravou v celej EÚ. Jednotnosť politických opatrení, koordinácia s inými relevantnými oblasťami politiky (ako je zdravotníctvo, sociálne služby, zamestnanosť, bývanie, spravodlivosť, migrácia a začleňovanie) a účinná spolupráca medzi rôznymi aktérmi na všetkých úrovniach (vnútroštátnej, regionálnej, miestnej, školskej) je na systémovej úrovni potrebná v záujme koordinovanej podpory detí, mladých ľudí a ich rodín. Súčasne by sa mali na úrovni školy podporovať celoškolské prístupy, ktoré zahŕňajú všetky oblasti činnosti (výučbu a vzdelávanie, plánovanie a riadenie, atď.) a zapájajú všetkých kľúčových aktérov: učiacich sa, vedúcich pracovníkov školy, pedagogických a nepedagogických zamestnancov, rodičov a rodiny, ako aj miestne a širšie komunity
                  88
               .
            
            
               (26)Toto odporúčanie Rady plne rešpektuje zásady subsidiarity a proporcionality,
            
            
               TÝMTO ODPORÚČA ČLENSKÝM ŠTÁTOM: 
            
            
               1.Vypracovať alebo ďalej posilniť do roku 2025 integrovanú a komplexnú stratégiu pre úspech v škole na primeranej úrovni, a to v súlade so štruktúrou ich systému vzdelávania a odbornej prípravy, s cieľom odstraňovať podmienenosť vzdelávacích výstupov sociálno-ekonomickým postavením, podporovať inklúziu vo vzdelávaní (a to aj riešením segregácie vo vzdelávaní) a ďalej znižovať predčasné ukončenie vzdelávania a odbornej prípravy a slabé výsledky v základných zručnostiach, ako sa navrhuje v politickom rámci v prílohe. Osobitná pozornosť by sa mala venovať všeobecnej pohode v škole, ktorá výrazne podmieňuje úspech vo vzdelávaní. Takáto stratégia by mala zahŕňať preventívne, intervenčné a kompenzačné opatrenia (vrátane opatrení, ktoré sú súčasťou záruky pre mladých ľudí), mala by byť založená na dôkazoch a mala by spájať všeobecné opatrenia a cielené a/alebo individualizované opatrenia pre učiacich sa, ktorí si vyžadujú dodatočnú pozornosť a podporu v inkluzívnom prostredí [napr. učiaci sa zo sociálno-ekonomicky znevýhodneného prostredia, s migrantským pôvodom (vrátane utečencov) alebo z rómskeho prostredia, učiaci sa s viditeľným a neviditeľným zdravotným postihnutím, osoby s osobitnými vzdelávacími potrebami alebo problémami v oblasti duševného zdravia]. Zároveň by mala byť založená na štruktúrovanej spolupráci medzi aktérmi zastupujúcimi rôzne oblasti politiky, úrovne riadenia a úrovne vzdelávania, mala by ťažiť z primeraného financovania a mal by ju sprevádzať jasný plán vykonávania a hodnotenia. 
            
            
               2.Vyvinúť a ďalej posilniť systémy zberu a monitorovania údajov na vnútroštátnej, regionálnej a miestnej úrovni umožňujúce systematický zber kvantitatívnych a kvalitatívnych informácií o učiacich sa, ako aj o faktoroch, ktoré majú vplyv na vzdelávacie výstupy, najmä o sociálno-ekonomickom zázemí. Tieto systémy musia byť v súlade s ochranou osobných údajov a vnútroštátnymi právnymi predpismi. Mala by sa nimi zabezpečiť dostupnosť rozčlenených údajov a informácií o širokej škále aspektov na rôznych úrovniach politiky a ich používanie na prevenciu a včasnú intervenciu, analýzu a navrhovanie politiky, usmerňovanie, monitorovanie a hodnotenie uvedených stratégií;
            
            
               3.Kombinovať v súvislosti s integrovanou a komplexnou stratégiou preventívne, intervenčné a kompenzačné opatrenia, ako sú tie uvedené v politickom rámci v prílohe, na podporu:
            
         
         
            
               3.1.učiacich sa, a to systematickou kombináciou rôznych opatrení, ktoré kladú ich záujmy a potreby do centra pozornosti;
            
            
               3.2.vedúcich pracovníkov školy, učiteľov, školiteľov a ostatných zamestnancov, a to zabezpečením, že majú znalosti, zručnosti a kompetencie, ako aj čas, priestor a primeranú podporu na efektívnu prácu s učiacimi sa, ktorým hrozí vylúčenie, slabé výsledky a predčasné ukončenie školskej dochádzky;
            
            
               3.3.škôl pri rozvoji „celoškolského prístupu“ k úspechu v škole, v ktorého rámci sa prostredníctvom spolupráce všetci členovia školskej komunity (vedúci pracovníci školy, učitelia, školitelia a ostatní pedagogickí zamestnanci, učiaci sa, rodičia a rodiny a miestna komunita), ako aj externé zainteresované strany aktívne zapájajú do podpory úspechu vo vzdelávaní u všetkých učiacich sa;
            
            
               3.4.opatrení na systémovej úrovni na zlepšenie rovnosti a inklúzie vo vzdelávaní a odbornej príprave a úspechu vo vzdelávaní pre všetkých učiacich sa, a to aj prostredníctvom riešenia štruktúr a mechanizmov, ktoré môžu mať mimoriadne nepriaznivý vplyv na učiacich sa z viac znevýhodnených skupín;
            
            
               4.Optimalizovať využitie vnútroštátnych zdrojov a zdrojov EÚ na investície do infraštruktúry, odbornej prípravy, nástrojov a zdrojov s cieľom zvýšiť mieru inklúzie, rovnosti a všeobecnej pohody vo vzdelávaní, a to vrátane finančných prostriedkov a odborných znalostí EÚ na reformy a investície do infraštruktúry, nástrojov, pedagogiky a vytvárania zdravých vzdelávacích prostredí, najmä program Erasmus+, Mechanizmus na podporu obnovy a odolnosti, Európsky sociálny fond plus, Európsky fond regionálneho rozvoja, program Digitálna Európa, program Horizont Európa, Nástroj technickej podpory, Fond pre azyl, migráciu a integráciu atď., a zabezpečiť, že použitie finančných prostriedkov je v súlade s celkovou stratégiou. 
            
            
               5.Podávať správy o svojej stratégii, prijatých opatreniach, príslušných spôsoboch monitorovania a hodnotenia a vyčlenenom rozpočte v rámci mechanizmu podávania správ európskeho vzdelávacieho priestoru a európskeho semestra,
            
            
               TÝMTO VYZÝVA KOMISIU, ABY:
            
            
               1.Podporovala vykonávanie odporúčania Rady, ako aj súvisiacich iniciatív, ako je európska záruka pre deti, uľahčovaním vzájomného učenia a výmen medzi členskými štátmi a všetkými relevantnými zainteresovanými stranami v oblasti úspechu vo vzdelávaní pre všetkých, a to prostredníctvom:
            
            
               1.1.strategického rámca pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030), ktorého kľúčovými prioritami sú zníženie predčasného ukončenia vzdelávania a odbornej prípravy, posilňovanie spôsobilostí v základných zručnostiach a podpora všeobecnej pohody učiacich sa, učiteľov a školiteľov;
            
            
               1.2.vytvorenia a podpory činností skupiny expertov pre podporu vzdelávacích prostredí pre skupiny, ktorým hrozia nedostatočné výsledky, a pre podporu všeobecnej pohody v škole, ktorá bude napredovať v práci na identifikácii osvedčených postupov v súvislosti s rozvojom podporných a zdravých vzdelávacích prostredí, podpore duševného zdravia, zdravého životného štýlu a fyzickej a emocionálnej pohody (vrátane riešenia posttraumatického stresu) a s prevenciou šikanovania a násilia v škole, ako aj na návrhoch na účinné zavádzanie úspešných postupov v školách a odporúčaniach na činnosti zamerané na zvyšovanie informovanosti na úrovni EÚ a na vnútroštátnej úrovni; 
            
            
               1.3.aktívneho zapájania mladých ľudí do vykonávania odporúčania Rady, okrem iného aj v rámci európskeho dialógu s mládežou, aby sa zabezpečilo zohľadnenie názorov, stanovísk a potrieb mladých ľudí vrátane tých zo znevýhodneného prostredia; 
            
            
               1.4.výmen úspešných postupov (vrátane partnerského učenia sa a partnerského mentorstva), usmernení a praktických nástrojov na podporu návrhu, vykonávania a hodnotenia vnútroštátnych, regionálnych a miestnych politík a postupov vrátane tých, ktoré sú zamerané na učiacich sa zo znevýhodneného prostredia, a to s využitím online platforiem EÚ a spoločenstiev pre vzdelávanie a odbornú prípravu vrátane platformy eTwinning, novej európskej platformy pre školské vzdelávanie, absolventov programu Erasmus+, ambasádorov strediska Cedefop na boj proti predčasnému ukončeniu školskej dochádzky, Kútika na vzdelávanie pre viacjazyčný učebný materiál o EÚ;
            
            
               1.5.rozširovania príležitostí na propagáciu, podporu a umožnenie inklúzie, rovnosti a všeobecnej pohody vo vzdelávaní a podpory ich využívania v rámci fondov EÚ, ako je program Erasmus+, Mechanizmus na podporu obnovy a odolnosti, Európsky sociálny fond plus, Európsky fond regionálneho rozvoja, program Digitálna Európa, program Horizont Európa, Nástroj technickej podpory, Fond pre azyl a migráciu atď.;
            
            
               1.6.podpory celoúnijného výskumu a prieskumov; nabádania k vytváraniu výskumných sietí a podpory dialógu medzi výskumom a politikou, ako aj medzi výskumom a aplikujúcimi odborníkmi; 
            
            
               1.7.zohľadnenia štruktúrovaného dialógu o digitálnom vzdelávaní a zručnostiach vrátane z neho vyplývajúcich odporúčaní Rady. 
            
            
               2.V spolupráci s členskými štátmi podporovala vypracovanie a šírenie poradenského materiálu a zdrojov týkajúcich sa úspechu vo vzdelávaní pre všetkých učiacich sa (vrátane začleňovania migrantov a učenia sa cudzích jazykov), a to aj ďalším rozvojom a podporou európskeho súboru nástrojov pre školy „Podpora inkluzívneho vzdelávania a riešenie problému predčasného ukončovania školskej dochádzky“, Kompendia inšpirujúcich postupov v oblasti inkluzívneho a občianskeho vzdelávania a súboru nástrojov strediska Cedefop v oblasti OVP na boj proti predčasnému ukončeniu školskej dochádzky.
            
            
               3.Podporovala možnosti profesijného rozvoja pedagogických zamestnancov a ďalších zainteresovaných strán prostredníctvom:
            
            
               3.1.výmeny osvedčených postupov získaných z výmen pracovníkov, projektov a sietí v rámci programu Erasmus+ vrátane online komunity eTwinning, učiteľských akadémií programu Erasmus+, ako aj centier excelentnosti odborného vzdelávania a prípravy;
            
            
               3.2.sprístupnenia hromadných otvorených online kurzov (MOOC) a mikrocertifikátov pre učiteľov, školiteľov, vedúcich pracovníkov školy a tých, ktorí vyučujú učiteľov, na novej európskej platforme pre školské vzdelávanie a podpory širokého využívania týchto kurzov. 
            
            
               4.Monitorovala vykonávanie odporúčania Rady a podávala správy o ňom v rámci európskeho semestra (aj prostredníctvom revidovaného sociálneho prehľadu) a európskeho vzdelávacieho priestoru.
            
         
         
            
               5.Monitorovala dosiahnutý pokrok v porovnaní s cieľovými hodnotami na úrovni EÚ a pravidelne o ňom podávala správy v rámci európskeho vzdelávacieho priestoru. zvážila, ako možno na úrovni EÚ zlepšiť monitorovanie, najmä prostredníctvom posúdenia existujúcich ukazovateľov na úrovni EÚ a podľa potreby a nevyhnutnosti návrhu nových ukazovateľov, najmä v oblasti inklúzie a rovnosti.
            
            
               6.Odporúčanie Rady z 28. júna 2011 o politikách na zníženie predčasného ukončovania školskej dochádzky sa zrušuje. [Týmto odporúčaním sa zrušuje a nahrádza odporúčanie Rady o politikách na zníženie predčasného ukončovania školskej dochádzky z 28. júna 2011 (Ú. v. EÚ C 191, 1.7.2011).]
            
            
               V Bruseli
            
            
               
                     Za Radu
               
               
                     predseda/predsedníčka
               
            
         
         
            
                  
                     (1)
                  
                        Pozri úplnú analýzu v pracovnom dokumente útvarov Komisie.
               
               
                  
                     (2)
                  
                        
                  https://ec.europa.eu/info/strategy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_sk
                  . 
               
               
                  
                     (3)
                  
                        Výsledky vzdelávania sa zameriavajú na pokrok vo vzdelávaní učiacich sa a ich skutočnú funkčnú gramotnosť, ako je schopnosť čítať a písať, schopnosť počítať a vedecká gramotnosť (základné zručnosti). 
               
               
                  
                     (4)
                  
                        Dosiahnutý stupeň vzdelania sa vzťahuje na úspešné dokončenie konkrétnych stupňov vzdelania, napr. základné, nižšie alebo vyššie sekundárne vzdelanie.
               
               
                  
                     (5)
                  
                        Základné zručnosti sa majú chápať ako zručnosti podľa Programu pre medzinárodné hodnotenie žiakov (PISA) organizácie OECD, ktorý meria schopnosť 15-ročných používať svoje vedomosti a zručnosti v oblasti čítania, matematiky a vedy na to, aby dokázali čeliť výzvam v skutočnom živote. Žiaci s nedostatočnými výsledkami sú preto tí 15-roční žiaci stále sa zúčastňujúci na vzdelávaní, ktorým sa nepodarilo dosiahnuť úroveň gramotnosti 2 na stupnici programu PISA organizácie OECD, ktorá sa považuje za minimálnu úroveň potrebnú na to, aby sa mohli úspešne zúčastňovať na živote spoločnosti. Hoci sa digitálne zručnosti majú považovať za základné zručnosti, priamo sa v rámci iniciatívy Cesta k úspechu v škole neriešia, keďže sú stredobodom iných iniciatív, ako je akčný plán digitálneho vzdelávania.
               
               
                  
                     (6)
                  
                        Ukazovateľom EÚ „predčasné ukončenie vzdelávania a odbornej prípravy“ (ELET) sa meria podiel osôb vo veku 18 – 24 rokov, ktoré dokončili najviac nižšie sekundárne vzdelávanie (t. j. úrovne ISCED 0 – 2) a ktoré už nepokračujú vo formálnom ani neformálnom vzdelávaní a odbornej príprave. 
               
               
                  
                     (7)
                  
                        COM(2020) 625 final.
               
               
                  
                     (8)
                  
                        Ú. v. EÚ C 66, 26.2.2021.
               
               
                  
                     (9)
                  
                        Zdrojom údajov je Program pre medzinárodné hodnotenie žiakov (PISA) organizácie OECD.
               
               
                  
                     (10)
                  
                        Zdrojom údajov je Eurostat, výberové zisťovanie pracovných síl EÚ. Tento hlavný ukazovateľ sa doplní podporným ukazovateľom dosiahnutia vyššieho sekundárneho vzdelania, ktorým sa meria podiel osôb vo veku 20 až 24 rokov, ktoré získali aspoň vyššiu sekundárnu kvalifikáciu, prostredníctvom údajov, ktoré vo výberovom zisťovaní pracovných síl v EÚ sprístupnil Eurostat.
               
               
                  
                     (11)
                  
                        Ú. v. EÚ C 191, 1.7.2011, s. 1 – 6. 
               
               
                  
                     (12)
                  
                        Pojem „utečenec“ sa v tomto texte používa v širokom politickom zmysle, a nie v zmysle vymedzenia v Ženevskom dohovore a acquis EÚ v oblasti azylu.
               
               
                  
                     (13)
                  
                        Európska komisia, Generálne riaditeľstvo pre vzdelávanie, mládež, šport a kultúru (2019), Donlevy, V., Day, L., Andriescu, M., Downes, P., Assessment of the Implementation of the 2011 Council Recommendation on Policies to Reduce Early School Leaving: final report (Posúdenie vykonávania odporúčania Rady z roku 2011 o politikách na zníženie miery predčasného ukončovania školskej dochádzky: záverečná správa), Úrad pre publikácie. 
               
               
                  
                     (14)
                  
                        EÚ28. Hodnota EÚ27 je na úrovni 13,2 %.
               
               
                  
                     (15)
                  
                        Údaje za rok 2021.
               
               
                  
                     (16)
                  
                        U učiacich sa narodených mimo krajiny podávajúcej správu existuje ešte vyššie riziko, že sa stanú osobami, ktoré predčasne ukončili vzdelávanie a odbornú prípravu (22,4 %), najmä ak sa daná krajina nachádza mimo územia EÚ27 (23,2 %). Pravdepodobnosť predčasného ukončenia školskej dochádzky je v priemere vyššia u mladých mužov, ktorí sa narodili mimo krajín EÚ27 (25,2 %) ako u mladých žien narodených mimo krajín EÚ27 (20,9 %). Úlohu zohráva aj stupeň urbanizácie, pričom mestá zaznamenávajú najnižšie podiely osôb s predčasne ukončeným vzdelávaním a odbornou prípravou (8,6 %). Zatiaľ čo je pravdepodobnejšie, že mladí muži sa stanú osobami s predčasne ukončeným vzdelávaním a odbornou prípravou v mestách a na predmestiach (13,5 %) ako vo vidieckych oblastiach (11,7 %), mladé ženy sú takémuto riziku vystavené viac vo vidieckych oblastiach (9,2 %) než v mestách a na predmestiach (8,7 %). Je vhodné poznamenať, že za týmito priemernými hodnotami EÚ sa skrýva veľmi heterogénna situácia naprieč členskými štátmi. Tieto údaje sa týkajú roku 2020. 
               
               
                  
                     (17)
                  
                        Dôkladná analýza vývoja je uvedená v pracovnom dokumente útvarov Komisie a Monitore vzdelávania a odbornej prípravy za rok 2021.
               
               
                  
                     (18)
                  
                        V rámci prieskumu PISA sa každé tri roky meria schopnosť 15-ročných používať svoje vedomosti a zručnosti v oblasti čítania, matematiky a vedy na to, aby dokázali čeliť výzvam v skutočnom živote.
               
               
                  
                     (19)
                  
                        Dôkladná analýza vývoja je uvedená v pracovnom dokumente útvarov Komisie a Monitore vzdelávania a odbornej prípravy za rok 2021. 
               
               
                  
                     (20)
                  
                        Pojem „ľudia s migrantským pôvodom“ zahŕňa imigrantov aj ich deti narodené v krajine (tzv. druhú generáciu). Hoci Komisia za migrantov považuje len štátnych príslušníkov tretích krajín, vymedzenie žiakov s migrantským pôvodom podľa programu PISA organizácie OECD zahŕňa všetkých študentov narodených v zahraničí (v rámci EÚ aj mimo nej), ako aj študentov narodených v krajine, ktorých rodičia sa narodili v zahraničí. 
               
               
                  
                     (21)
                  
                        Situácia je zvyčajne horšia u žiakov narodených v zahraničí v porovnaní so žiakmi narodenými v danej krajine, ktorých rodičia sa narodili v zahraničí. Znevýhodnené sociálno-ekonomické postavenie sa často vyskytuje v kombinácii s migrantským pôvodom.
               
               
                  
                     (22)
                  
                        Európska komisia, Generálne riaditeľstvo pre vzdelávanie, mládež, šport a kultúru (2019), PISA 2018 and the EU: striving for social fairness through education (Prieskum PISA z roku 2018 a EÚ: úsilie o sociálnu spravodlivosť prostredníctvom vzdelávania), Úrad pre publikácie, 
                  https://data.europa.eu/doi/10.2766/964797
                  . 
                  Podrobná analýza je uvedená v pracovnom dokumente útvarov Komisie.
               
               
                  
                     (23)
                  
                  
                        Pokiaľ ide o oblasť matematiky, situácia je rôznorodejšia, pričom údaje z prieskumu PISA z roku 2018 poukazujú na to, že chlapci v priemere dosahujú lepšie výsledky ako dievčatá, dochádza však k postupnému znižovaniu rozdielu: dievčatá dosahujú lepšie výsledky ako chlapci v čoraz väčšom počte krajín. Pozri OECD (2019), PISA 2018 results (volume II) – Where all students can succeed [Výsledky prieskumu PISA 2018 (zväzok II) – Kde všetci študenti môžu uspieť]. PISA, OECD publishing. K dispozícii na: 
                     https://www.oecd-ilibrary.org/education/pisa-2018-results-volume-ii_b5fd1b8f-en
                     .
                  
               
               
                  
                     (24)
                  
                        OECD (2015). The ABC of Gender Equality in Education: Aptitude, Behaviour, Confidence (Abeceda rodovej rovnosti v oblasti vzdelávania: schopnosť, správanie, dôvera). PISA, OECD publishing. K dispozícii na: 
                  https://www.oecd-ilibrary.org/docserver/9789264229945-en.pdf?expires=1610634769&id=id&accname=guest&checksum=66B1763A84CB2A7C21B3829FBC7B8E3B
                  .
               
               
                  
                     (25)
                  
                        https://www.iea.nl/news-events/news/icils-2018-results.
               
               
                  
                     (26)
                  
                        COM(2021) 101 final: Únia rovnosti: stratégia v oblasti práv osôb so zdravotným postihnutím na roky 2021 – 2030.
               
               
                  
                     (27)
                  
                        Pojem „všeobecná pohoda“ v škole je komplexný a zahŕňa mnohé rozmery (vrátane fyzického, emocionálneho a duševného zdravia). Vymedzenia sú uvedené v glosári pracovného dokumentu útvarov Komisie.
               
               
                  
                     (28)
                  
                        Podľa prieskumu PISA z roku 2018 nahlásil šikanovanie aspoň niekoľkokrát mesačne viac ako jeden z piatich žiakov v 19 členských štátoch EÚ. Percentuálny podiel šikanovaných žiakov sa vo väčšine krajín v rokoch 2015 až 2018 výrazne zvýšil.
               
               
                  
                     (29)
                  
                        Pozri https://www.oecd-forum.org/posts/can-children-believe-in-us-to-invest-in-mental-health.
               
               
                  
                     (30)
                  
                        Spoločenské vzdelávanie a citová výchova je súčasťou jednej z ôsmich kompetencií pre celoživotné vzdelávanie („osobná a sociálna kompetencia a schopnosť učiť sa“) vymedzených v odporúčaní Rady z 22. mája 2018 o kľúčových kompetenciách pre celoživotné vzdelávanie (Ú. v. EÚ C 189, s. 1 – 13).
               
               
                  
                     (31)
                  
                        Dôkazy z prieskumu Vývoj v medzinárodnom štúdiu matematiky a vedy z roku 2019 (TIMSS) a prieskumu PISA z roku 2018 potvrdzujú, že vyššie úrovne všeobecnej pohody (meranej ako pocit spolupatričnosti žiaka v škole) sa vo všeobecnosti spájajú s vyššími vzdelávacími ambíciami, lepšou školskou dochádzkou a lepšími vzdelávacími výstupmi v oblasti matematiky. 
               
               
                  
                     (32)
                  
                        Európska komisia, Generálne riaditeľstvo pre vzdelávanie, mládež, šport a kultúru, Simões, C., Caravita, S., Cefai, C., A systemic, whole-school approach to mental health and well-being in schools in the EU:analytical report (Systémový celoškolský prístup k duševnému zdraviu a všeobecnej pohode v školách EÚ: analytická správa), 2021, 
                  https://data.europa.eu/doi/10.2766/50546
                  .
               
               
                  
                     (33)
                  
                        Európska komisia/EACEA/EURYDICE (2020), Equity in school education in Europe: structures, policies and student performance (Rovnosť školského vzdelávania v Európe: štruktúry, politiky a výsledky študentov), Luxemburg: Úrad pre vydávanie publikácií Európskej únie.
               
               
                  
                     (34)
                  
                        Podrobná analýza a odkazy sú uvedené v pracovnom dokumente útvarov Komisie. 
               
               
                  
                     (35)
                  
                        Napríklad, vylúčené a znevýhodnené rómske komunity boli počas krízy spôsobenej pandémiou ochorenia COVID-19 vystavené závažným negatívnym zdravotným a sociálno-ekonomickým dôsledkom. V odporúčaní Rady o rovnosti, začleňovaní a účasti Rómov z roku 2021 sa presadzuje zníženie štrukturálnych nerovností, ktorým čelia Rómovia, riešením prípadného nedostatku zariadení a digitálnych zručností, ktoré by umožnili Rómom aktívne sa zúčastňovať na živote spoločnosti, a to aj na dištančnom vzdelávaní, ako aj elimináciou vysokých úrovní ekonomickej neistoty, preplnených domácností, segregovaných osád či táborísk. 
               
               
                  
                     (36)
                  
                  
                        Cieľom preventívnych opatrení je vytvoriť podmienky na predchádzanie slabej angažovanosti, slabých výsledkov a predčasnému ukončeniu školskej dochádzky, problémom v oblasti duševného zdravia atď. skôr, ako sa objavia, a to aj prostredníctvom aktívnej propagácie a podpory všeobecnej pohody a duševného zdravia v škole. Intervenčné opatrenia sú zamerané na riešenie ťažkostí v skorom štádiu, vrátane vzdelávania a starostlivosti v ranom detstve, pomocou efektívnych podporných opatrení pre skupiny a jednotlivcov. Kompenzačné opatrenia ponúkajú príležitosti na podporu osôb s nízkou angažovanosťou alebo so slabými výsledkami alebo osôb, ktoré predčasne ukončili školskú dochádzku. 
                  
               
               
                  
                     (37)
                  
                        
                  https://sdgs.un.org/
                  .
               
               
                  
                     (38)
                  
                        
                  https://www.un.org/development/desa/disabilities/convention-on-the-rights-of-persons-with-disabilities/convention-on-the-rights-of-persons-with-disabilities-2.html
                  .
               
               
                  
                     (39)
                  
                        
                  https://en.unesco.org/themes/school-violence-and-bullying/action
                  ; 
                  https://unesdoc.unesco.org/ark:/48223/pf0000374794?posInSet=4&queryId=N-EXPLORE-c62a920d-2b9e-49c7-92cd-fb700d28f564
                  . 
               
               
                  
                     (40)
                  
                        Kompas OECD pre vzdelávanie do roku 2030 je vyvíjajúci sa rámec pre vzdelávanie, ktorý nastoľuje ambicióznu víziu vzdelávania v budúcnosti. Ponúka jasnú víziu o druhoch kompetencií, v ktorých budú musieť študenti v roku 2030 a neskôr dosahovať výborné výsledky. Zároveň rozvíja spoločný jazyk a chápanie, ktoré má celosvetový význam a ktoré čerpá informácie v celosvetovom meradle (https://www.oecd.org/education/2030-project/teaching-and-learning/learning/learning-compass-2030/).
               
               
                  
                     (41)
                  
                        https://www.schooleducationgateway.eu/en/pub/resources/toolkitsforschools.htm.
               
               
                  
                     (42)
                  
                        Ú. v. EÚ C 189, 5.6.2019, s. 15 – 22.
               
               
                  
                     (43)
                  
                        Ú. v. EÚ C 189, 5.6.2019, s. 4 – 14.
               
               
                  
                     (44)
                  
                        Ú. v. EÚ C 195, 7.6.2018, s. 1 – 5.
               
               
                  
                     (45)
                  
                        COM(2021) 455 final.
               
               
                  
                     (46)
                  
                        COM(2020) 274 final.
               
               
                  
                     (47)
                  
                        Ú. v. EÚ C 417, 2.12.2020, s. 1 – 16.
               
               
                  
                     (48)
                  
                        Ú. v. EÚ C 372, 4.11.2020, s. 1 – 9.
               
               
                  
                     (49)
                  
                        COM(2020) 152 final.
               
               
                  
                     (50)
                  
                        COM(2020) 620 final.
               
               
                  
                     (51)
                  
                        COM(2020) 620 final.
               
               
                  
                     (52)
                  
                        COM(2020) 698 final.
               
               
                  
                     (53)
                  
                        COM(2020) 758 final.
               
               
                  
                     (54)
                  
                        COM(2021) 101 final.
               
               
                  
                     (55)
                  
                        COM(2020) 565 final.
               
               
                  
                     (56)
                  
                        COM(2021) 615 final.
               
               
                  
                     (57)
                  
                  
                        COM(2021) 142 final.
                  
               
               
                  
                     (58)
                  
                        COM(2021) 137 final.
               
               
                  
                     (59)
                  
                        Rozhodnutie Európskeho parlamentu a Rady (EÚ) 2021/2316 z 22. decembra 2021 o Európskom roku mládeže (2022) (Ú. v. EÚ L 462, 28.12.2021, s. 1 – 9).
               
               
                  
                     (60)
                  
                        
                  https://www.betterinternetforkids.eu/en/home
                   a COM(2012) 196 final.
               
               
                  
                     (61)
                  
                        Výzva z Tartu za zdravý životný štýl, 
                  https://sport.ec.europa.eu/sites/default/files/ewos-tartu-call_en.pdf
                  . 
               
               
                  
                     (62)
                  
                        Európska komisia, Generálne riaditeľstvo pre vzdelávanie, mládež, šport a kultúru (2019), Donlevy, V., Day, L., Andriescu, M., Downes, P., Assessment of the Implementation of the 2011 Council Recommendation on Policies to Reduce Early School Leaving: final report (Posúdenie vykonávania odporúčania Rady z roku 2011 o politikách na zníženie miery predčasného ukončovania školskej dochádzky: záverečná správa), Úrad pre publikácie.
               
               
                  
                     (63)
                  
                        Krátka súhrnná správa je priložená k pracovnému dokumentu útvarov Komisie, úplná súhrnná správa je k dispozícii na https://ec.europa.eu/info/law/better-regulation/have-your-say/initiatives/13019-Pathways-to-school-success-tackling-underachievement-in-basic-skills-and-early-leaving-from-education-and-training/public-consultation_sk.
               
               
                  
                     (64)
                  
                        https://nesetweb.eu/en/.
               
               
                  
                     (65)
                  
                        Úplné odkazy sú k dispozícii v pracovnom dokumente útvarov Komisie. 
               
               
                  
                     (66)
                  
                        Ú. v. EÚ L 119, 4.5.2016, s. 1 – 88.
               
               
                  
                     (67)
                  
                        COM(2017) 250.
               
               
                  
                     (68)
                  
                        COM(2021) 102.
               
               
                  
                     (69)
                  
                        COM(2020) 625 final.
               
               
                  
                     (70)
                  
                        Ú. v. EÚ C 66, 26.2.2021, s. 1 – 21.
               
               
                  
                     (71)
                  
                        Konferencia o budúcnosti Európy – Správa o konečnom výsledku – máj 2022, návrh č. 46 (s. 88).
               
               
                  
                     (72)
                  
                        Hoci sa digitálne zručnosti majú považovať za základné zručnosti, výslovne sa v rámci iniciatívy Cesta k úspechu v škole neriešia, keďže sú stredobodom iných iniciatív, ako je akčný plán digitálneho vzdelávania.
               
               
                  
                     (73)
                  
                        Pojem „utečenec“ sa v tomto texte používa v širokom politickom zmysle, a nie v zmysle vymedzenia v Ženevskom dohovore a acquis EÚ v oblasti azylu.
               
               
                  
                     (74)
                  
                        Ú. v. EÚ C 191, 1.7.2011, s. 1 – 6. 
               
               
                  
                     (75)
                  
                        Pozri https://education.ec.europa.eu/levels/school/early-school-leaving.
               
               
                  
                     (76)
                  
                        https://www.schooleducationgateway.eu/en/pub/resources/toolkitsforschools.htm.
               
               
                  
                     (77)
                  
                        Európska komisia, Generálne riaditeľstvo pre vzdelávanie, mládež, šport a kultúru (2019), Donlevy, V., Day, L., Andriescu, M., Downes, P., Assessment of the Implementation of the 2011 Council Recommendation on Policies to Reduce Early School Leaving: final report, (Posúdenie vykonávania odporúčania Rady z roku 2011 o politikách na zníženie miery predčasného ukončovania školskej dochádzky: záverečná správa), Úrad pre publikácie. 
               
               
                  
                     (78)
                  
                        Ú. v. EÚ C 189, 4.6.2018, s. 1 – 13.
               
               
                  
                     (79)
                  
                        Ú. v. EÚ C 193, 9.6.2020, s. 11 – 19.
               
               
                  
                     (80)
                  
                        Ú. v. EÚ C 189, 5.6.2019, s. 4 – 14.
               
               
                  
                     (81)
                  
                        COM(2021) 455 final.
               
               
                  
                     (82)
                  
                        COM(2020) 274 final.
               
               
                  
                     (83)
                  
                        Ú. v. EÚ C 417, 2.12.2020, s. 1 – 16.
               
               
                  
                     (84)
                  
                        COM(2020) 624 final.
               
               
                  
                     (85)
                  
                        Stratégia pre rodovú rovnosť na roky 2020 – 2025 (z roku 2020), akčný plán EÚ proti rasizmu na roky 2020 – 2025 (z roku 2020), strategický rámec EÚ pre rovnosť, začleňovanie a účasť Rómov na roky 2020 –2030 (z roku 2020) a jeho príslušné odporúčanie Rady (z roku 2021), stratégia pre rovnosť LGBTIQ osôb na roky 2020 – 2025 (z roku 2020), akčný plán pre integráciu a začlenenie na roky 2021 – 2027 (z roku 2021), stratégia v oblasti práv osôb so zdravotným postihnutím na roky 2021 – 2030 (z roku 2021), stratégia EÚ pre boj proti antisemitizmu a podporu židovského života (z roku 2021).
               
               
                  
                     (86)
                  
                        Ú. v. EÚ C 372, 4.11.2020, s. 1 – 9.
               
               
                  
                     (87)
                  
                        Pozri https://ec.europa.eu/social/main.jsp?catId=1549&langId=sk.
               
               
                  
                     (88)
                  
                        Pozri vymedzenie v sprievodnom pracovnom dokumente útvarov Komisie.
               
            
      
    ---documentbreak--- 
      
         
               EURÓPSKA KOMISIA
            V Bruseli30. 6. 2022
            COM(2022) 316 final
            
            PRÍLOHA
            k
            návrhu odporúčania Rady
            týkajúceho sa iniciatívy Cesta k úspechu v škole
            {SWD(2022) 176 final}
            
               
         
         
            
               PRÍLOHA 
            
            
               Politický rámec pre úspech v škole
            
            
               Tento politický rámec sa týka zlepšenia úspechu v škole všeobecne, bez ohľadu na osobné charakteristiky, rodinné, kultúrne a sociálno-ekonomické zázemie učiacich sa. Stanovujú sa v ňom kľúčové podmienky a opatrenia zamerané na znižovanie predčasného ukončenia školskej dochádzky a nedostatočných výsledkov v základných zručnostiach. Vychádza zo širokého a inkluzívneho prístupu k úspechu v škole, ktorý nespočíva len v akademických výsledkoch, ale zohľadňuje aj prvky, ako je osobný, sociálny a emocionálny rozvoj a všeobecná pohoda učiaceho sa v škole. Uvádzajú sa v ňom zastrešujúce podmienky (bod 1 a 2) a súbor opatrení, ktoré sa majú vykonať na úrovni školy a na systémovej úrovni.
            
            
               1.Dosahovanie úspechu v škole pre všetkých učiacich sa bez ohľadu na osobné charakteristiky, rodinné, kultúrne a sociálno-ekonomické zázemie si vyžaduje integrovanú a komplexnú stratégiu pre úspech v škole na primeranej úrovni politiky (vnútroštátnej, regionálnej, miestnej) podľa štruktúry systému vzdelávania a odbornej prípravy. Takouto stratégiou sa najmä: 
            
            
               a)zabezpečuje koordinácia medzi rôznymi oblasťami politiky (ako je zdravotníctvo, sociálne služby, zamestnanosť, bývanie, spravodlivosť, začleňovanie utečencov a ostatných migrantov, nediskriminácia) a vytvára trvalá spolupráca medzi rôznymi úrovňami riadenia systému vzdelávania a odbornej prípravy, ako aj systematický dialóg so všetkými relevantnými zainteresovanými stranami (vrátane učiacich sa, rodičov a rodín a osôb zastupujúcich názory marginalizovanejších skupín) od fázy návrhu až po vykonávanie a hodnotenie;
            
            
               b)zavádza vyvážený, súdržný a koordinovaný súbor politických opatrení, v ktorých sa spája prevencia, intervencia a kompenzácia, so silným dôrazom na preventívne a intervenčné opatrenia; 
            
            
               c)integrujú (podľa potreby) vnútroštátne, regionálne a miestne strategické prístupy na prevenciu predčasného ukončenia vzdelávania a odbornej prípravy s prístupmi, ktorých cieľom je podpora základných zručností, riešenie šikanovania a kyberšikanovania (vrátane rodovo motivovaného šikanovania a sexuálneho obťažovania) a podpora všeobecnej pohody;
            
            
               d)systematicky kombinujú v inkluzívnom prostredí všeobecné celoškolské opatrenia pre všetkých učiacich sa s cielenými opatreniami pre niektorých učiacich sa alebo skupiny učiacich sa, ktorí majú podobné potreby alebo u ktorých existuje mierne riziko, a s individualizovanejšími opatreniami pre tých, ktorí majú komplexné alebo chronické potreby a u ktorých existuje najvyššie riziko;
            
            
               e)venuje osobitná pozornosť deťom a mladým ľuďom, ktorým hrozí riziko znevýhodnenia alebo diskriminácie, pričom sa zabezpečuje prierezový prístup a zahŕňajú sa vhodné opatrenia pre ohrozené skupiny, ako sú deti zo sociálno-ekonomicky znevýhodneného prostredia, s migrantským alebo rómskym pôvodom, utečenci, učiaci sa s viditeľným a neviditeľným zdravotným postihnutím vrátane dlhodobého telesného, duševného, mentálneho alebo zmyslového postihnutia, osoby so špeciálnymi výchovno-vzdelávacími potrebami alebo problémami v oblasti duševného zdravia;
            
            
               f)kladie dôraz na identifikáciu rodových rozdielov vo vzdelávaní a odbornej príprave, a to aj prostredníctvom posilneného monitorovania výkonu chlapcov a dievčat, a podľa potreby sa zavádzajú osobitné opatrenia;
            
            
               g)vychádza z dôkazov a čerpá z dôkladných systémov zberu a monitorovania údajov (pozri ďalej bod 2) s podporou najnovšieho kvantitatívneho a kvalitatívneho výskumu, pričom sa v stratégii zohľadňujú preukázateľne úspešné postupy a nástroje pri dosahovaní úspechu vo vzdelávaní u všetkých učiacich sa. Patrí sem inšpirácia zo zdrojov poskytnutých na európskej úrovni, ako je európsky súbor nástrojov pre školy
                  1
               , Kompendium inšpirujúcich postupov v oblasti inkluzívneho a občianskeho vzdelávania
                  2
                a súbor nástrojov strediska Cedefop v oblasti OVP na boj proti predčasnému ukončeniu školskej dochádzky
                  3
                a Inventár systémov a postupov celoživotného poradenstva
                  4
               ;
            
            
               h)prideľujú primerané zdroje vrátane využívania vnútroštátnych fondov a fondov EÚ, ako aj inej podpory na reformy a investície do vzdelávacích nástrojov, infraštruktúry a pedagogiky [najmä program Erasmus+, Mechanizmus na podporu obnovy a odolnosti, Európsky sociálny fond plus, Európsky fond regionálneho rozvoja, program Digitálna Európa, program Horizont Európa, Nástroj technickej podpory, Fond pre azyl a migráciu, systém financovania Nástroj na prepájanie Európy (CEF2)]; 
            
            
               i)stanovuje plán vykonávania s jasnými cieľmi a míľnikmi, plán monitorovania a hodnotenia a vytvorenie koordinačného mechanizmu alebo štruktúry na úrovni primeranej pre vnútroštátne podmienky, a to s cieľom uľahčovať spoluprácu, podporovať vykonávanie a umožňovať monitorovanie, hodnotenie a preskúmanie politiky.
            
            
               2.Integrovaná stratégia by mala v záujme účinnosti byť založená na robustných systémoch zberu a monitorovania údajov, ktoré by: 
            
            
               a)mali umožňovať na všetkých úrovniach politiky (vnútroštátnej, regionálnej a miestnej) v rámci rozsahu pôsobnosti analýzu výskytu a možných príčin nedostatočných výsledkov a predčasného ukončenia vzdelávania a odbornej prípravy, a to aj prostredníctvom zhromažďovania názorov marginalizovaných učiacich sa a rodín;
            
            
               b)sa mali používať na návrh a riadenie vývoja politiky, monitorovanie vykonávania a hodnotenie účinnosti a efektívnosti prijatých opatrení;
            
            
               c)mali umožňovať včasné odhaľovanie a identifikáciu učiacich sa, ktorí predčasne ukončili vzdelávanie a odbornú prípravu alebo ktorým takýto neúspech hrozí, a to s cieľom poskytovať včasnú a primeranú podporu bez „nálepkovania“ alebo stigmatizácie takýchto učiacich sa;
            
            
               d)mali poskytovať základ pre rozvoj účinného usmernenia a podpory pre školy.
            
            
               Údaje a informácie by mali v ideálnom prípade pokrývať všetky úrovne (vzdelávanie a starostlivosť v ranom detstve, primárne, nižšie sekundárne, vyššie sekundárne vzdelávanie) a druhy vzdelávania a odbornej prípravy, byť dostupné na rôznych úrovniach politiky, pričom musia byť v súlade s právnymi predpismi o ochrane osobných údajov. Kvantitatívne a kvalitatívne informácie by sa mali zbierať podľa potreby s vysokou úrovňou rozčlenenia (napríklad na rod, sociálno-ekonomické zázemie, migrantský či rómsky pôvod a regionálne rozdiely), ako aj v širokej škále faktorov, ktoré majú negatívny alebo pozitívny vplyv na vzdelávacie výstupy (ako je účasť na vzdelávaní a starostlivosti v ranom detstve, dochádzka, angažovanie v učebných postupoch, výsledky v základných zručnostiach, všeobecná pohoda v škole, duševné zdravie, pocit spolupatričnosti, problémy so správaním, skúsenosti s diskrimináciou atď.).
            
         
         
            
               3.Na podporu učiacich sa sa identifikovali tieto osvedčené postupy, ktorých úspešné vykonávanie vo veľkej miere závisí od záväzku všetkých relevantných aktérov (či už ide o vedúcich pracovníkov školy, učiteľov, školiteľov alebo ostatných relevantných zamestnancov) na vnútroštátnej, regionálnej, miestnej alebo školskej úrovni, a to v súlade so štruktúrou systému vzdelávania a odbornej prípravy:
            
            
               Preventívne opatrenia: 
            
            
               a)zabezpečujú včasnú identifikáciu vývojových problémov, jazykových kompetencií a osobitných vzdelávacích potrieb vrátane sociálnych a emocionálnych ťažkostí, ako aj včasné odhaľovanie učiacich sa, ktorým hrozia nedostatočné výsledky a predčasné ukončenie školskej dochádzky, pričom sa vyhýbajú „nálepkovaniu“ a stigmatizácii; 
            
            
               b)rozvíjajú učebné plány zamerané na učiaceho sa a založené na inkluzívnych a relačných pedagogikách a umožňujú diverzifikované a personalizované formy výučby a vzdelávania. Podľa potreby by sa mala zvážiť spolutvorba učebných materiálov s deťmi a mladými ľuďmi, najmä pokiaľ ide o zdroje na prevenciu šikanovania, spoločenské vzdelávanie a citovú výchovu, riešenie konfliktov a prekonávanie predsudkov;
            
            
               c)začleňujú spoločenské vzdelávanie a citovú výchovu, prevenciu šikanovania, duševné a fyzické zdravie do učebných plánov, od vzdelávania a starostlivosti v ranom detstve po vyššie sekundárne vzdelávanie a odbornú prípravu; 
            
            
               d)posilňujú kompetenciu vo vyučovacom jazyku (vyučovacích jazykoch), pričom oceňujú a podporujú jazykovú rozmanitosť učiacich sa ako pedagogický zdroj na ďalšie vzdelávanie a výsledky vzdelávania. Môže tu patriť napríklad posúdenie predchádzajúcich jazykových znalostí, silná podpora v materinskom jazyku učiaceho sa a vo vyučovacom jazyku, prístup k domácej výučbe jazykov, mechanizmy na podporu prechodu medzi prijímacími triedami a bežnými triedami na rôznych úrovniach vzdelávania; 
            
            
               e)podporujú najmä osvojenie si vyučovacieho jazyka u utečencov a novoprichádzajúcich migrantov prostredníctvom skorého zaradenia do bežných tried a učebných plánov s dodatočnou individuálnou podporou poskytovanou na primeranej úrovni s cieľom zrýchliť sociálne a akademické vzdelávanie. Kľúčovú úlohu môže zohrávať aj neprerušený prístup k jazykovej a akademickej podpore a profesijnému poradenstvu spolu so zapájaním rodičov a medzikultúrnym vzdelávaním; 
            
            
               f)podporujú pedagogické prístupy, ktoré sú interaktívne a založené na skúsenosti s cieľom budovať nezávislosť a zodpovednosť učiacich sa v súvislosti s vlastným vzdelávaním a motivovať ich, aby sa aktívne zapájali do rozvoja svojich kompetencií. Takéto prístupy môžu zahŕňať príležitosti na zmiešané učenie (vrátane digitálnych zdrojov, prístupu do knižníc, laboratórií, múzeí, komunitných centier a prírody) so zreteľom na potreby učiacich sa so zdravotným postihnutím, flexibilnú a rôznorodú organizáciu času a prostredia vzdelávania, interdisciplinárne vyučovanie a vzdelávanie, vzdelávanie založené na spolupráci a partnerskú podporu, ako aj použitie podporných technológií u učiacich sa so zdravotným postihnutím;
            
            
               g)podporujú postupy hodnotenia, ktoré odzrkadľujú a podporujú osobné vzdelávacie potreby a dráhy, najmä rozsiahlym využívaním formatívneho a nepretržitého hodnotenia a kombináciou viacerých digitálnych a nedigitálnych foriem a nástrojov (napr. portfólií, partnerského hodnotenia a sebahodnotenia), ktoré sú inkluzívne, kultúrne responzívne a participatívne. 
            
            
               Intervenčné opatrenia: 
            
            
               h)poskytujú rámce v školách ponúkajúce cielenú podporu pre všetkých učiacich sa, ktorí majú poruchy učenia alebo ktorým hrozia slabé výsledky, a to prostredníctvom multidisciplinárneho a tímového prístupu (napr. mentorské programy vrátane partnerského mentorstva, mobilizácia podporného personálu, ďalší čas na učenie sa počas školského roka a/alebo obdobia prázdnin, prístup k ďalším vzdelávacím prostrediam); 
            
            
               i)poskytujú v rámci inkluzívneho a prístupného prostredia lepšiu individualizovanú podporu pre učiacich sa s viacstrannými komplexnými potrebami vrátane sociálnych potrieb, emocionálnych potrieb a potrieb v oblasti duševného zdravia (napr. osobné tútorstvo, individualizované študijné plány, intervencie odborníkmi v oblasti emocionálneho poradenstva, psychoterapeutické intervencie, multidisciplinárne tímy, rodinná podpora); 
            
            
               j)na úrovni škôl alebo v rámci partnerstva s ostatnými aktérmi poskytujú riešenia pre učiacich sa s ťažkosťami pri uspokojovaní základných potrieb v dôsledku ich sociálno-ekonomického zázemia (napr. nedostatok vzdelávacích materiálov, ťažkosti s dopravou, hlad, nedostatočná výživa a spánok);
            
            
               k)poskytujú cielené mechanizmy finančnej podpory znevýhodnených učiacich sa na uľahčenie ich prechodu na sekundárnu a terciárnu úroveň vzdelávania a odbornej prípravy a úspešného dokončenia vyššieho sekundárneho vzdelávania vedúceho k relevantným kvalifikáciám;
            
            
               l)poskytujú mechanizmy financovania na vzdelávanie utečencov alebo novoprichádzajúcich migrantov, s cieľom zabezpečiť v prípade potreby prístup k vyučovaniu alebo prípravným triedam a bezproblémový vstup do systému vzdelávania a odbornej prípravy na všetkých úrovniach. 
            
            
               Kombinované intervenčné/kompenzačné opatrenia: 
            
            
               m)poskytujú sociálnu a emocionálnu podporu učiacim sa, najmä tým, ktorých postihujú nepriaznivé skúsenosti z detstva, trauma a závažné sociálne alebo emocionálne preťaženie brániace ich angažovaniu v škole. Mohlo by to zahŕňať posilnenie úlohy poradcov a mentorov medzi zamestnancami, uľahčenie prístupu žiakov k odborníkom a službám v oblasti duševného zdravia v škole aj mimo nej, ako aj včasná intervencia pri obetiach a páchateľoch šikanovania. Vytvárajú partnerskú a komunitnú podporu na prevenciu šikanovania/kyberšikanovania a riešia všetky formy diskriminácie;.
            
            
               n)zabezpečujú prístup utečencov a novoprichádzajúcich migrantov k spravodlivej, vnímavej a primeranej podpore vrátane sociálnej a emocionálnej podpory, čím im pomáhajú prekonávať výzvy súvisiace s posttraumatickým stresom, migráciou alebo so skúsenosťou pri začleňovaní. Mechanizmus podpory by mal byť medzisektorový a dosť široký na to, aby zahŕňal aj sociálnu a emocionálnu podpora s cieľom zohľadniť všetky ich osobitné potreby, a to v spolupráci so sociálnymi a zdravotnými službami, agentúrami v oblasti duševného zdravia a všetkými ostatnými príslušnými službami a agentúrami, pričom by sa mali úzko zapájať učiaci sa a rodiny; 
            
            
               o)uľahčujú prístup k aktivitám mimo učebných osnov a mimoškolským aktivitám (šport, umenie, dobrovoľníctvo alebo práca s mládežou atď.) a zlepšujú dokumentáciu a potvrdzovanie ich vzdelávacích výstupov;
            
            
               p)posilňujú vzdelávacie poradenstvo, profesijnú orientáciu a poradenstvo, ako aj kariérne vzdelávanie na podporu získavania zručností a kompetencií v oblasti riadenia kariéry. To by malo zahŕňať školské aj mimoškolské činnosti, ako sú učenie sa prácou, návštevy pracovísk, pozorovanie pri práci, kariérne hry alebo ukážkové kurzy.
            
         
         
            
               4.Vedúci pracovníci školy, učitelia, školitelia a ostatní zamestnanci zohrávajú v rámci stratégie kľúčovú úlohu. Na túto náročnú zodpovednosť si vyžadujú podporu a pripravenosť, pokiaľ ide o porozumenie a riešenie nerovnosti vo vzdelávaní, slabých výsledkov a rezignácie. Spolu s poskytnutím potrebných vedomostí, zručností a kompetencií si to vyžaduje aj primerané pracovné podmienky z hľadiska času, priestoru a prostriedkov. Identifikovali sa tieto osvedčené postupy:
            
            
               Preventívne opatrenia:
            
            
               a)do všetkých programov počiatočného vzdelávania učiteľov začleňujú inklúziu, rovnosť a rozmanitosť, porozumenie slabým výsledkom a nízkej angažovanosti, ako aj zabezpečenie všeobecnej pohody, duševného zdravia a riešenie šikanovania;
            
            
               b)zabezpečujú, že vysokokvalitné počiatočné vzdelávanie učiteľov založené na výskume a kontinuálny profesijný rozvoj pripravujú vedúcich pracovníkov školy, učiteľov, školiteľov a ostatných pedagogických zamestnancov na to, aby:
            
            
               ·rozumeli rizikovým a ochranným faktorom, ktoré môžu mať vplyv na akademické výsledky, slabú angažovanosť alebo predčasné ukončenie vzdelávania a odbornej prípravy, ako aj na sociálne, emocionálne ťažkosti a ťažkosti so správaním,
            
            
               ·rozumeli problémom v oblasti všeobecnej pohody, zdravotného postihnutia a duševného zdravia vrátane posttraumatického stresu a podporovali rozvoj sociálnych a emocionálnych spôsobilostí učiacich sa,
            
            
               ·rozvíjali kompetencie učiť vo viacjazyčných a multikultúrnych prostrediach, 
            
            
               ·rozoznávali a spochybňovali rodové stereotypy vo vyučovaní a vzdelávaní (vrátane očakávaní týkajúcich sa učebných výsledkov chlapcov) a rozvíjali rodovo citlivé vyučovacie postupy, ktoré dokážu viac motivovať a vedú v väčšej angažovanosti chlapcov a dievčat,
            
            
               ·rozoznávali a zohľadňovali rôzne druhy porúch učenia,
            
            
               ·využívali postupy založené na spolupráci a pracovali v multidisciplinárnych tímoch v rámci školy, ako aj s externými partnermi, 
            
            
               ·využívali podľa potreby rôzne vzdelávacie prístupy, nástroje a prostredia a aktívne zavádzali zmiešané učenie, v ktorom sa spájajú činnosti v škole aj na čerstvom vzduchu, individualizovanú a skupinovú výučbu a vzdelávanie, digitálne a nedigitálne zdroje atď., 
            
            
               ·používali metódy a nástroje formatívneho hodnotenia vo výučbe a vzdelávaní, 
            
            
               ·podporovali pozitívne prostredie pre vzdelávanie s použitím stratégií riadenia triedy, prevencie šikanovania a riešenia konfliktov a budovali vzťahy založené na dôvere s učiacimi sa, rodičmi, rodinami a opatrovateľmi, najmä s tými z viac znevýhodneného prostredia;
            
            
               c)pre učiteľov, školiteľov, vedúcich pracovníkov školy a ostatných pedagogických zamestnancov poskytujú stimuly, aby pracovali v školách s vysokým podielom žiakov so sociálno-ekonomickým znevýhodnením. Študentov učiteľstva podporujú, aby vykonávali odborné stáže v takýchto školách; 
            
            
               d)zabezpečujú, že všetci zamestnanci zapojení do kariérneho vzdelávania a do vzdelávacieho alebo kariérneho poradenstva sú vyškolení a kvalifikovaní a majú prístup k počiatočnej a ďalšej odbornej príprave;
            
            
               e)podporujú všeobecnú pohodu učiteľov, školiteľov, vedúcich pracovníkov školy a ostatných pedagogických zamestnancov, a to aj zabezpečením primeraných pracovných podmienok, vysokokvalitného počiatočného vzdelávania a kontinuálneho profesijného rozvoja, prístupu k podpore a k odborníkom a službám v oblasti duševného zdravia, spolupráce a partnerskej podpory.
            
            
               Intervenčné opatrenia:
            
            
               f)uľahčujú sa nimi výmeny zamestnancov, partnerské učenie a vzájomná podpora medzi učiteľmi, školiteľmi a ostatnými pedagogickými zamestnancami a pracovníkmi, a to prostredníctvom vytvárania sietí, seminárov a viacprofesijných vzdelávacích spoločenstiev, ako aj prístupu do centier odborných znalostí a k náležitým zdrojom, ktoré môžu pomôcť prispôsobiť výučbu a vzdelávanie osobitným potrebám všetkých učiacich sa. Zabezpečuje sa nimi najmä prístup k špecializovaným strediskám zdrojov a poradným tímom, ktoré môžu poskytnúť potrebné nástroje a metódy na podporu vzdelávania utečencov alebo novoprichádzajúcich migrantov, a práca naprieč viacerými lokalitami a školami;
            
            
               g)preskúmava sa v nich, ako môžu alternatíve dráhy k učiteľskému povolaniu prispievať k väčšej rozmanitosti medzi pedagogickými zamestnancami a otvoriť učiteľské povolanie jednotlivcom z rôznych zázemí vrátane uchádzačov, ktorí sami majú skúsenosť so sociálno-ekonomickým znevýhodnením. 
            
            
               5.Na podporu úspechu vo vzdelávaní pre všetkých učiacich sa ako mimoriadne účinné ukázali „celoškolské prístupy“, do ktorých sa prostredníctvom spolupráce aktívne zapájajú všetci členovia školskej komunity (vedúci pracovníci školy, učitelia, školitelia a ostatní pedagogickí zamestnanci, učiaci sa, rodičia a rodiny), ako aj široká škála zainteresovaných strán (sociálne a zdravotné služby, služby pre mládež, terénni opatrovatelia, psychológovia, odborníci v oblasti emocionálneho poradenstva/terapeuti, zdravotné sestry, logopédi, odborníci v oblasti kariérneho poradenstva, miestne orgány, mimovládne organizácie, podniky, odborové zväzy, dobrovoľníci atď.) a komunita vo všeobecnosti. Súčasťou úspešných politík môžu byť: 
            
         
         
            
               Preventívne opatrenia:
            
            
               a)umožňuje s nimi dostatočná úroveň rozhodovacej autonómie pre vedúcich pracovníkov školy a grémií pre riadenie, a to spolu so silnou zodpovednosťou; 
            
            
               b)zabezpečuje sa nimi, že úspech v škole pre všetkých a všeobecná pohoda (vrátane zabraňovania šikanovaniu, antidiskriminácie, rodovej citlivosti a otázok v oblasti zdravia) sú zakotvené v postupoch plánovania a riadenia škôl (rozvojové plány škôl, poslania misie, ročné alebo viacročné pedagogické plány atď.), a nabádajú školy, aby navrhovali, monitorovali a hodnotili špecifické plány začleňovania; 
            
            
               c)zaisťuje sa nimi, že vnútorné aj externé mechanizmy zabezpečovania kvality sa zameriavajú na úspech v škole pre všetkých učiacich sa a všeobecnú pohodu v škole, pričom ich súčasťou sú cieľové hodnoty a ukazovatele aj v súvislosti s otázkami, ako je prostredie pre vzdelávanie, šikanovanie a všeobecná pohoda. Zabezpečuje sa nimi, že externým hodnotením/inšpekciou sa poskytuje poradenstvo a podpora školám, kde takáto inšpekcia prebehla, podporuje sebareflexiu škôl a propaguje kultúru sebareflexie a zlepšovania v oblasti stratégií a postupov týkajúcich sa inklúzie a všeobecnej pohody;
            
            
               d)poskytujú príležitosti na profesijný rozvoj a usmernenia na podporu vedúcich pracovníkov školy pri riadení organizačných zmien a podpore inkluzívnych postupov;
            
            
               e)podporuje sa nimi participatívne a demokratické školské prostredie, ktoré zapája učiacich sa do rozhodovania v škole a triede, pričom využíva participatívne metódy prispôsobené deťom a mladým ľuďom vrátane tých z marginalizovaného prostredia;
            
            
               f)podporuje sa nimi školská kultúra, ktorá oceňuje rozmanitosť, podporuje všeobecnú pohodu učiacich sa, ich pocit spolupatričnosti a ktorá vytvára bezpečné prostredie pre dialóg o kontroverzných otázkach. 
            
            
               Kombinované preventívne a intervenčné opatrenia:
            
            
               g)podporujú sa nimi multidisciplinárne postupy v škole založené na spolupráci a partnerstvá s miestnymi službami, so sociálnymi a zdravotníckymi pracovníkmi, s podnikmi a komunitou vo všeobecnosti; 
            
            
               h)propagujú sa nimi školy ako strediská celoživotného vzdelávania v komunite, v ktorých vzdelávanie a spoločenský život úzko súvisia so susedstvom a v ktorých komunita nesie spoločnú zodpovednosť za školu ako vzdelávací priestor;
            
            
               i)podporuje sa nimi vytváranie sietí medzi školami, ako aj viacprofesijnými vzdelávacími spoločenstvami na miestnej, regionálnej, vnútroštátnej a medzinárodnej úrovni s cieľom podporovať vzájomné učenie. Podporujú sa nimi školy, aby využívali zdroje dostupné v rámci európskeho súboru nástrojov pre školy, Kompendia inšpirujúcich postupov v oblasti inkluzívneho a občianskeho vzdelávania a súboru nástrojov strediska Cedefop v oblasti OVP na boj proti predčasnému ukončeniu školskej dochádzky; 
            
            
               j)propaguje sa nimi „jazykové povedomie“ v škole aj mimo nej, školy nabádajú zamyslieť sa nad normami, hodnotami a postojmi v súvislosti s jazykovou a kultúrnou rozmanitosťou, a to aj prostredníctvom objavovania všetkých jazykov, ktorými sa hovorí v danej školskej komunite, zapájania rodičov a rodín, opatrovateľov a širšieho spoločenstva do jazykového vzdelávania, vytvárania knižníc so zdrojmi v rôznych jazykoch alebo uľahčovania mimoškolských jazykových činností;
            
            
               k)školy sa nimi podporujú, aby v každej fáze „procesu výučby jazyka“ u novoprichádzajúcich migrantov (vrátane utečencov) zakotvili účinné postupy vrátane prijímania a hodnotenia (napr. prostredníctvom komplexného a viacrozmerného hodnotenia gramotnosti, znalosti jazyka a iných kľúčových kompetencií), zaraďovania a prijímania (napr. zabezpečením v prípade potreby časovo obmedzených počiatočných prípravných tried a zavedením sociálnej pomoci a akademickej podpory na uľahčenie bezproblémového prechodu do hlavného vzdelávacieho prúdu) a monitorovania (na prevenciu zemepisnej segregácie učiacich sa s migrantským pôvodom v dôsledku podmienok vstupu a prijatia do školy);
            
            
               l)podporuje sa nimi efektívna komunikácia a spolupráca s rodičmi, poručníkmi alebo opatrovníkmi a rodinami o pokroku vo vzdelávaní ich detí a všeobecnej pohode, a to aj s pomocou kultúrnych mediátorov z miestnej komunity. Rodičov, rodiny a poručníkov alebo opatrovníkov pomáhajú zapájať do školských a mimoškolských aktivít (ako je dobrovoľníctvo v triede, čitateľské kluby a kluby domácich úloh, školská knižnica a mimoškolské programy, ako aj kluby práce, veľtrhy práce, exkurzie na pracovné miesta, návštevy profesijných centrier atď.);
            
            
               m)podporuje sa nimi aktívne zapojenie rodičov a rodín do rozhodovania v škole, a to aj v súvislosti s učebným plánom, plánovaním a hodnotením, programami v oblasti všeobecnej pohody a duševného zdravia, so spoločenským vzdelávaním a s citovou výchovou, kariérnym poradenstvom, presadzuje a podporuje sa nimi účasť rodičov z marginalizovaného sociálno-ekonomického prostredia; 
            
            
               n)podporuje sa nimi zapojenie rodičov do raných zručností ich detí v oblasti čítania a matematiky, napríklad prostredníctvom zavedenia systémov kníh v domácnostiach, iniciatív rodinnej gramotnosti atď. Prostredníctvom partnerstiev s miestnymi službami a mimovládnymi organizáciami zlepšujú príležitosti na rodinné učenie sa a vzdelávanie rodičov, najmä pre tých, ktorí majú nízky stupeň vzdelania a ktorým hrozí chudoba; 
            
            
               o)poskytuje sa nimi dodatočná podpora školám v sociálno-ekonomicky znevýhodnených oblastiach, ktoré majú vysoký počet žiakov z marginalizovaného prostredia. Mohlo by to v prípade potreby zahŕňať nižší počet žiakov na učiteľa v takýchto školách, ako aj cielené zabezpečovanie materiálov, vybavenia a infraštruktúry.
            
            
               6.Na podporu úspechu vo vzdelávaní u všetkých učiacich sa je kľúčové zasiahnuť v oblasti prvkov na systémovej úrovni, ktoré môžu mať rôzny vplyv na rovnosť a inklúziu vo vzdelávaní a odbornej príprave. Pri rozvoji integrovanej a komplexnej stratégie sa môžu zvážiť tieto štrukturálne opatrenia:
            
            
               a)zabezpečiť všeobecný spravodlivý prístup k dostupnému, vysokokvalitnému a primerane personálne obsadenému vzdelávaniu a starostlivosti v ranom detstve, čo môže zlepšiť všeobecnú pohodu detí a ich poznávací a širší sociálny a emocionálny rozvoj, čím sa deťom poskytnú potrebné základy na to, aby mohli prosperovať vo vzdelávaní a v živote; 
            
            
               b)posilňovať vysokokvalitné, atraktívne a flexibilné odborné vzdelávanie a prípravu, v ktorom sa spája získavanie odborných zručností s kľúčovými kompetenciami; 
            
         
         
            
               c)podporovať aktívne politiky na odstránenie segregácie, najmä prijatím pravidiel prijímania, ktoré umožňujú rôznorodé zloženie školy, a politiky zamerané na kvalitu vzdelávania, ako aj zvyšovať informovanosť o výhodách rozmanitosti v triede na zlepšovanie vzdelávacích výstupov všetkých učiacich sa; 
            
            
               d)podporovať začleňovanie učiacich sa so zdravotným postihnutím v bežných školách, a to s efektívnou podporou vyškolených pedagógov a ostatných pedagogických zamestnancov/poradcov alebo zdravotníckych pracovníkov. Sprevádzať by to malo odstránenie fyzických bariér v školskom prostredí, zabezpečenie poskytovania učebných materiálov vo vhodných formátoch, možnosť diverzifikovaných prístupov k výučbe a vzdelávaniu;
            
            
               e)v čo najväčšom rozsahu predchádzať opakovaniu ročníka a nahradiť ho nástrojmi, ktoré monitorujú a v rannej fáze nahlasujú vzdelávacie potreby a ťažkosti detí a mladých ľudí, a prípadne poskytovaním cielenej a viac individualizovanej podpory; 
            
            
               f)hľadať alternatívy na včasné sledovanie s cieľom podporovať pozitívne interakcie medzi učiacimi sa s rôznymi úrovňami schopností v rámci rôznorodých skupín a znižovať vplyv sociálno-ekonomického zázemia na výsledky učiacich sa v dôsledku akademickej segregácie; 
            
            
               g)zvyšovať pružnosť a priepustnosť sústavy vzdelávania, napríklad modularizáciou kurzov, ponukou odborne zameraných kurzov alebo podporou flexibility z hľadiska trvania a vstupných bodov. Uľahčovať prechody medzi úrovňami a druhmi vzdelávania a medzi školou a budúcim zamestnaním, a to aj prostredníctvom režimov uznávania a potvrdzovania, profesijného poradenstva kvalifikovanými odborníkmi a aktívnej spolupráce so zainteresovanými stranami vrátane podnikov; 
            
            
               h)poskytovať cestu späť do hlavného prúdu vzdelávania a odbornej prípravy a zabezpečiť bezplatný prístup ku kvalitným programom tzv. druhej šance pre každého, kto predčasne ukončil vzdelávanie a odbornú prípravu, ktoré by mohli byť tiež súčasťou ponuky v rámci záruky pre mladých ľudí.
            
         
         
            
                  
                     (1)
                  
                        
                  https://www.schooleducationgateway.eu/en/pub/resources/toolkitsforschools.htm
                  .
               
               
                  
                     (2)
                  
                        
                  https://op.europa.eu/en/publication-detail/-/publication/2edab132-7fbe-11eb-9ac9-01aa75ed71a1
                  .
               
               
                  
                     (3)
                  
                        
                  https://www.cedefop.europa.eu/en/toolkits/vet-toolkit-tackling-early-leaving
                  .
               
               
                  
                     (4)
                  
                        
                  https://www.cedefop.europa.eu/en/publications-and-resources/country-reports/inventory-lifelong-guidance-systems-and-practices
                  .